Occupy Justice .td_uid_2_606314a738ecd_rand.td-a-rec-img{text-align:left}.td_uid_2_606314a738ecd_rand.td-a-rec-img img{margin:0 auto 0 0} Din il-frażi għandha storja twila ħafna.

Kienet l-għajta tal-martri nsara taħt il-persekuzzjoni tal-Imperatur Ruman Dijoklestjanu.

L-għajta wkoll ta' Papiet li kienu mkeċċija minn Ruma fis-sekli 19 u 20.

L-għajta ta' Patri Karmelitan eroj martri, il-Beatu Titus Brandsma fl-Olanda meta n-Nażisti riedu li l-gazzetti jippubblikaw dak li jiġi ddettat lilhom u kienet ukoll l-għajta tal-Isqfijiet Pollakki meta ddefendew l-indipendenza tal-Knisja Kattolika kontra r-reġim Komunista u aktar tard tal-moviment Pollak Solidarnosc.

Daqqew l-istess diska.

Ħafna minnhom spiċċaw maqtula, foqra, eżiljati u umiljati.

Imma llum ta' kull sena l-Knisja lil xi wħud minnhom tagħtihom l-unuri tal-altari.

Hemm mijiet ta' monumenti jikkommemorawhom, bliet u toroq imsemmija għalihom.

Fuq kollox ħafna minnhom saru mudelli ta' rwoli li jistgħu jiġu kkupjati.

L-ilment li għadna anke issa nisimgħu bl-assassinju ta' Daphne Caruana Galizia meta din seħħet nhar is-16 ta' Ottubru 2017, ma jdoqqx.

L-imwiet kundannabbli ta' Karin Grech u Raymond Caruana għadna nfakkruhom sal-lum, u hekk jixraq.

Jekk it-tifkira tagħhom tmiss qalb waħda, ukoll tagħmel ġid.

Hawn nies li ma jmutu qatt, grazzi għal dawk li jżommu l-memorja tagħhom ħajja.

Illum Daphne saret isem mondjali u l-kelma tagħha għadha ssarraf fil-kxif ta' dak li kien ippjanat b'ħażen biex ma jinkixifx.

Il-korruzzjoni hija kankru.

Ma vvintha ħadd, ħlief li hija ħaġa magħrufa li kull bniedem huwa ffaċċjat f'ħajtu b'għażliet tajba, oħrajn mhux tant tajba, oħrajn ħżiena u oħrajn ħżiena għall-aħħar.

Jekk ma niġġildux kontriha ta' kuljum, inbatu llum u għada.

U meta din il-korruzzjoni tiġi istituzzjonalizzata, għandna għaliex nitħassbu bis-serjetà.

Għax tinbidel fil-moralità ta' xejn mhu xejn, ta' impunità populista.

U ntellgħu ġenerazzjonijiet dgħajfa kontra l-ħażen.

Li tieqaf minn dmirek għax forsi dak li tgħid jew tikteb dwaru mhux qed iħalli effett, mhi xejn ħlief ħarba mir-realtà.

Jekk wieħed jemmen fis-sewwa ma jistax jiskot meta jara l-ħażen.

Meta wieħed jara d-dlam, jista' jixgħel xemgħa.

Ir-raġunar li jekk l-elettorat mhux disponibbli li jisma' ma jiswa xejn, allura nabbandunaw il-ġlieda kontra assassinju, kontra l-korruzzjoni u kontra l-impunità?

Din mhi xejn ħlief ipplakar (appeasement) kontra l-ħażen.

Il-poplu għandu d-dritt li jivvota lil min irid u kif irid.

Iżda kif għandna x hieda qawwija, l-aktar vot qawwi li kien hawn fl-istorja ta' Malta ma kienx bizzejjed biex iwaqqaf it-tluq mix-xena politika ta' mustaċċuni tal-korruzzjoni.

Il-ġustizzja trid issir għax b'hekk biss is-soċjetà tista' titħallas xi ħaġa b'lura.

Aktar ma l-ġlieda kontra l-ħażen issir iebsa, aktar għandna bżonn ta' aktar gruppi mis-soċjetà ċivili li jingħaqdu u jsemmgħu leħinhom.

Sakemm huma fuq in-naħa tas-sewwa, ħalli jingħataw tikketti u tgħajjir, għandhom jissaħħu u jkomplu fil-ġlieda qaddisa u patrijotta tagħhom.

Ma naqtgħux qalbna.

Il-prosperit à u l-ġid huma importanti, imma jseħħu aktar b'mod ġust meta l-ġlieda kontra l-korruzzjoni u l-moralit à ta' xejn mhu xejn tintrebaħ.

U sakemm isir dan, l-għajta kuraġġuża ta' Non possumus (ma nistgħux) tibqa' dejjem relevanti. .td_uid_3_606314a7390c6_rand.td-a-rec-img{text-align:left}.td_uid_3_606314a7390c6_rand.td-a-rec-img img{margin:0 auto 0 0}


Wieħed mill-ħafna servizzi offruti mis-Segretarjat Assistenza Soċjali: servizz ta' trasport għall-anzjani. .td_uid_2_606175ce5b14e_rand.td-a-rec-img{text-align:left}.td_uid_2_606175ce5b14e_rand.td-a-rec-img img{margin:0 auto 0 0} Read in English .

Ix-xogħol fil-komunità tas-Segretarjat Assistenza Soċjali (SAS) hu meħtieġ aktar minn qatt qabel, u l-ġenerożità tal-pubbliku hi kruċjali biex dan jista' jkompli jseħħ.

L-SAS twaqqaf fl-1962 mill-Arċisqof Mikiel Gonzi u tpoġġa taħt l-Azzjoni Kattolika.

Il-missjoni tas-segretarjat dejjem kienet li tgħin lill-aktar nies vulnerabbli u batuti fus-soċjetà, anke jekk il-mod kif tingħata l-għajnuna nbidel matul iż-żmien.

Li żgur ma naqasx hu l-bżonn għall-għajnuna, anke jekk l-istatistika tista' tagħti impressjoni oħra.

Skont il-figuri, il-faqar f'Malta jew stabbli jew qiegħed jonqos, iżda x-xogħol tal-SAS juri fiċ-ċar kif il-fqir tal-lum hi f'sitwazzjoni ħafna agħar minn persuna fqira ta' ftit snin ilu.

"Illum hawn aktar għajnuna, hawn aktar benefiċċji u hawn aktar servizzi.

Però llum għandek ukoll diffikultajiet akbar.

Naqas is-sapport li familji jagħtu lil xulxin; żdiedu b'ħafna l-ispejjeż għal min jimrad; spejjeż ta' kontijiet għolew ħafna; il-kirjiet splodew," spjegat l-SAS.

Il-pandemija tal-Covid-19 ma tgħinx, għax ġabet żieda kemm fil-faqar kif ukoll fl-inġustizzji tas-soċjetà ta' madwarna.

"Ħdimna ma' persuni li tkeċċew mix-xogħol fl-ewwel ġimgħa li kienu tħabbru l-ewwel miżuri tal-Covid.

Ġew nies għandna għal għajnuna li tilfu xogħolhom u li spiċċaw jorqdu barra għax ma kellhomx biex iħallsu l-kirja.

Fittxew l-għajnuna tagħna persuni li soffrew vjolenza domestika f'darhom għax kienu msakkrin ġewwa mal-partner vjolenti tagħhom," qalet l-SAS.

Żewġ proġetti ta' akkommodazzjoni It-talbiet għall-għajnuna splodew tul-din is-sena, u s-segretarjat qed jgħin tlett darbiet aktar familji minn qabel.

Biex ilaħħaq ma dan, l-SAS żied is-servizzi ta' social work u counselling, u offra aktar taħriġ lil voluntiera biex jgħinu u jagħtu wens lil min iħossu waħdu fil-komunità.

Is-sitwazzjoni qed iżżid ir-realizzazzjoni li hemm bżonn aktar x'isir, u li l-gvern waħdu ma setax isolvi l-problemi kollha.

B'hekk, l-SAS se tiftaħ żewġ proġetti dan is-sajf, bit-tnejn li huma joffru saqaf lil min għandu bżonn.

Wieħed minn dawn se jkun proġett ta' akkommodazzjoni soċjali – l-ewwel wieħed tat-tip tiegħu f'Malta mhux immexxi mill-gvern.

L-SAS se tiftaħ ukoll ċentru t'akkoljenza għall-persuni foqra u homeless, biex toffri għajnuna bażika u umanitarja lil min ikollu bżonnha.

Dan kollu, però jiddependenit mill-ġenerożità u s-sostenn tal-komunità.

Min jixtieq jgħin jista jagħmel dan billi jibgħat messaġġ fuq: 5061 7319 (donazzjoni ta' €2.33) 5061 7925 (donazzjoni ta' €4.66) 5061 9281 (donazzjoni ta' €11.65) Tista' tfittex ukoll il- paġna tal-SAS fuq Facebook.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606175ce5b5af_rand.td-a-rec-img{text-align:left}.td_uid_3_606175ce5b5af_rand.td-a-rec-img img{margin:0 auto 0 0}


Ritratt: Ministeru għall-Ambjent .td_uid_2_60617a6308199_rand.td-a-rec-img{text-align:left}.td_uid_2_60617a6308199_rand.td-a-rec-img img{margin:0 auto 0 0} Mogħdijiet u siti għal picnics ser ikomplu jiġu mtejba u rijabilitati, kemm f'postijiet pubbliċi eżistenti u anki f'żoni urbani.

Dan tħabbar mill-Ministru għall-Ambjent, it-Tibdil fil-Klima u l-Ippjanar Aaron Farrugia waqt laqgħa ta' konsultazzjoni fil-Mosta.

Il-Ministru Farrugia qal li bħalissa għaddejja konsultazzjoni pubblika fuq id-dokument għad-diskussjoni maħruġ mill-Awtorità tal-Ippjanar, PA, bil-gvern se jitaqa' ma' għadd ta' stakeholders fuq il-post, biex jifhem it-tħassib tan-nies li jagħmlu użu minn dawn iż-żoni differenti ta' rikreazzjoni.

DOI – Jason Borg S'issa saru laqgħat ma' għaqdiet non-governattivi bħar-Ramblers Association, Touring Club Malta, Association of Maltese Campers and Outdoor Activists, fost oħrajn.

Farrugia qal li dan l-eżerċizzju qed isir biex jiġi stabbilit djalogu aħjar u jassigura rispons, ideat innovattivi, rakkomandazzjonijiet, opinjonijiet jew proposti li jistgħu jiġu kkunsidrati waqt it-tfassil tal-politika.

Il-konsultazzjoni pubblika li saret s'issa tinkludi aktar minn 200 proposta minn għaqdiet, klabbs u komunitajiet differenti, bħal dawk tal-kampers, il-bdiewa, il-kaċċaturi, u għadd ta' għaqdiet oħra, kif ukoll il-periti u r-rappreżentanti mill-gvernijiet lokali, u individwi.

Farrugia qal ukoll i dawn il-laqgħat imorri oltre mid-data tal-għeluq għall-konsultazzjoni pubblika tad-dokument ta' diskussjoni tal-PA dwar kamping, karavans, picnics u hiking.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60617a6308416_rand.td-a-rec-img{text-align:left}.td_uid_3_60617a6308416_rand.td-a-rec-img img{margin:0 auto 0 0}


Il-grupp ta' attivisti Moviment Graffitti "m'għandu l-ebda intenzjoni" li jwaqqaf l-azzjonijiet tiegħu f'Ħad-Dingli wara li t-talbiet li għamel għal laqgħa mal-Ministru Ian Borg baqgħu mingħajr tweġiba sodisfaċenti, sostniet l-NGO.

Permezz ta' stqarrija t-Tnejn, l-NGO Moviment Graffitti reġgħet qalet li l-aġenzija statali Infrastructure Malta daħlet bħal gaffa fiż-żona mingħajr il-permessi meħtieġa u mingħajr lanqas biss iddiskutiet l-esproprjazzjoni tal-art mas-sidien tal-art kif suppost.

Ir-residenti u l-attivisti s'issa rnexxielhom iwaqqfu x-xogħlijiet fuq triq parzjalment skemata f'Ħad-Dingli, triq li ħalliet lir-residenti rrabjati minħabba li skonthom u skont l-NGO m'hemmx bżonnha.

"Imqar għal darba jgħażlu t-triq ta' djalogu" – Moviment Graffitti L-azzjoni ta' protesta, li issa daħlet fis-seba' jum tagħha iżda minkejja dan l-NGO flimkien mar-residenti reġgħu tennew is-sejħa tagħhom lill-Ministru Borg u lil Infrastructure Malta "biex imqar għal darba, jippruvaw jagħżlu t-triq ta' djalogu – triq li ċarament għadhom iridu jagħrfu b'liema mezzi għandha tinbena."

Il-Ħamis li għadda, l-Moviment Graffitti għamel sejħa pubblika għal djalogu mal-awtoritajiet ikkonċernati, u enfasizza kif ma ġew ippubblikati ebda pjanijiet uffiċjali filwaqt li qajjem tħassib u dubji dwar kemm hu minnu li din it-triq hemm bżonnha.

"Sa issa, nistgħu ngħidu li ma rċivejna ebda talba formali biex niltaqgħu u niddiskutu l-kwistjoni b'mod xieraq.

Mhux se nkunu qed naċċettaw talbiet għal laqgħat mingħajr ma jkun hemm ir-residenti u l-bdiewa bilqiegħda mal-mejda, u mhux f'ambjenti ostili.

Din hija tattika diviżiva li Frederick Azzopardi uża u implimenta kemm-il darba fi proġetti oħra, b'mod l-aktar notevoli f'dak tas-Central Link," sostna kelliem għall-NGO.

Moviment Graffitti qal li huma pproponew post newtrali fejn il-laqgħat ta' diskussjoni jkunu jistgħu jsiru b'mod seren u professjonali.

Il-kelliem għall-NGO qal ukoll li huma se nkomplu bl-azzjonijiet f'Ħad-Dingli sakemm tintlaqa' t-talba tagħhom għal din il-laqgħa.

Filmat: L-attivisti jitolbu laqgħa mal-Ministru u lnfrastructure Malta dwar triq f'Ħad-Dingli "M'hemm l-ebda informazzjoni dwar kemm se tintilef art ODZ" "M'aħniex sorpriżi b'dan, peress li nemmnu li Infrastructure Malta m'għandhiex il-kuraġġ tgħid lil Ħad-Dingli u lir-residenti tiegħu x'inhuma l-pjanijiet tagħha, iżda minflok tippreferi tattiċi ta' bullying, arroganza, u l-użu tal-gafef u l-makkinarji tagħha biex issikket leħen ir-residenti.

Iżda dan ma jiġrix biss f'Ħad-Dingli.

Staqsu lir-residenti u lill-bdiewa fl-Imrieħel, Burmarrad, Luqa, Ħaż-Żebbug, Għawdex, u jirrakuntawlkom l-istess stejjer ta' qerda bla rażan, gideb u theddid," saħaq il-Moviment Graffitti.

Minbarra t-talba tagħhom biex jiġu ppubblikati l-pjanijiet uffiċjali għat-triq il-ġdida f'Ħad-Dingli, il-Moviment Graffitti enfasizza wkoll kif m'hemm l-ebda informazzjoni dwar kemm se tintilef art ODZ, u talab biex isiru garanziji kontra aktar qerda ta' siġar.

L-NGO semmiet ukoll kif minn stqarrijiet tal-istampa maħruġa minn partijiet terzi u mit-testimonjanzi tar-residenti u l-bdiewi infushom, id-dikjarazzjoni tal-Ministru Ian Borg dwar li allegatament instabet soluzzjoni għall-kwistjonijiet tal-esproprijazzjoni "hija totalment bla bażi."

Kważi 200 persuna jiffirmaw petizzjoni kontra "it-triq f'Ħad-Dingli" "Tħassib u domandi mir-residenti ġew milqgħuha b'silenzju arroganza u skużi" L-NGO kompliet tgħid li "Infrastructure Malta qed tabbuża mill-poter tagħha, u tipprova tibqa' għaddejja bħal gaffa minn fuq raħal sħiħ u r-residenti tiegħu, bla ma ħadd għandu traċċa ta' ħjiel il-għala dan kollu qed iseħħ.

Tħassib u domandi mqajma mir-residenti ma' Infrastructure Malta ġew milqgħuha b'silenzju, arroganza u skużi.

Dan is-silenzju huwa proprju dak li jwittilhom it-triq biex jibnu triq fuq ODZ mingħajr permessi, u mingħajr ebda ġustifikazzjoni."

Il-Graffitti jinsistu li t-triq proposta f'Ħad-Dingli teħtieġ permess "Inċidenti bejn l-attivisti u l-kuntratturi" – Moviment Graffitti Fl-istqarrija tagħha l-NGO qalet li kien hemm inċidenti li kienu jinvolvu l-kuntratturi ta' Infrastructure Malta, meta allegatament operatur ta' hymac ipperikola l-ħajja ta' żewġ attivisti.

Jingħad ukoll li allegatament ħaddiem ieħor mar iħaddem chainsaw ftit pulzieri 'l bogħod minn sieq attivista.

L-NGO qalet ukoll li l-Erbgħa li għadda resident irrapporta li ġie ffastidjat minn uffiċjali ta' Infrastructure Malta, meta rċieva diversi telefonati fuq in-numru personali tiegħu, biex jitolbuh imur fl-uffiċċji ta' IM flimkien mal-avukat tiegħu.

Il-Moviment Graffitti qal li dan allegatament sar mingħajr spjegazzjoni dwar x'awtorità għandha l-aġenzija statali biex titlob liċ-ċittadini jmorru fl-uffiċċji tagħha biex teżercita xi tip ta' azzjoni punittiva.

Il-PA u Moviment Graffitti b'verżjonijiet differenti dwar it-triq proposta f'Ħad-Dingli Aktar laqgħat mistennija din il-ġimgħa – IM B'reazzjoni għal dak li qalet l-NGO Moviment Graffitti, fi stqarrija Infrastructure Malta qalet li f'dawn l-aħħar xhur iltaqgħet ma' dawk kollha konċernati sabiex tiddiskuti l-iżvilupp tat-triq skedata meħtieġa biex tgħaqqad Sqaq il-MUSEUM, id-Daħla tas-Sienja u Triq San Ġwann Bosco, f'Ħad-Dingli.

Skont Infrastructure Malta, sal-ġimgħa li għaddiet, l-aġenzija kienet għadha qed titkellem ma' uħud mir-residenti, fosthom dawk ta' Triq San Ġwann Bosco.

Qalet ukoll li l-Ħamis li għadda l-aġenzija ħabbret li laqgħet it-talbiet kollha li għamlu r-residenti ta' Triq San Ġwann Bosco għall-bini ta' din it-triq.

Fl-istqarrija Infrastructure Malta qalet ukoll li laħqet ftehim t'espropju mas-sidien tal-artijiet tal-partijiet tat-triq ġdida fejn diġa beda x-xogħol filwaqt li ngħad li Infrastructure Malta tibqa' disposta li tiltaqa' ma' dawk kollha li għandhom proposti jew diffikultajiet dwar ix-xogħlijiet.

"Din il-ġimgħa Infrastructure Malta se tkompli tiltaqa' m'aktar residenti tal-inħawi, li resqu 'l quddiem għal aktar diskussjonijiet fis-sigħat li għaddew," qalet l-aġenzija li sostniet ukoll kif wara l-konferenza tal-aħbarijiet tal-Moviment Graffitti tal-Ħamis li għadda, Infrastructure Malta mill-ewwel bagħtet stedina bil-miktub lill-Graffitti sabiex issir laqgħa teknika l-għada stess.

IM qalet li għal xi raġuni, din l-istedina ma ntlaqatx u għalhekk l-għada, l-Ġimgħa, Infrastructure Malta reġgħet estendiet l-istedina tagħha għal din il-laqgħa teknika, f'data u ħin konvenjenti għall-istess għaqda.

Din l-istedina għada miftuħa, saħqet l-aġenzija tal-gvern.

L-IM irrifjutat li tiltaqa' magħna – Moviment Graffitti B'referenza għall-allegazzjoni ta' IM li Moviment Graffitti rrifjutat li tiltaqa' magħhom, bil-kuntrarju ta' dak li qed tgħid u b'xhieda tal-korrispondenza magħhom, Moviment Graffiti xtaqet li ssir laqgħa mall-IM, b'żewġ kundizzjonijiet; li għall-laqgħa jattendu rappreżentanti tal-bdiewa u tar-residenti u li ma ssirx f'ambjent ostili bħal ma huma l-uffiċini tal-IM, qalet l-NGO fi stqarrija.

L-NGO qalet kif Infrastructure Malta, wara li rrifjutaw li jmorru Ħad-Dingli, rrifjutaw ukoll li jiltaqgħu magħhom u mar-rappreżentanti tal-bdiewa u tar-residenti f'daqqa, kif ukoll irrifjutaw li l-laqgħa ssir f'post newtrali.

Qalu kif permezz ta' medjatur, intalbet anke laqgħa mal-Ministru Ian Borġ, li ġiet irrifjutata wkoll, fejn qal li ma riedx jiddiskuti t-talbiet tagħhom.

L-NGO saħħqet li l-azzjoni tagħhom f'Ħad-Dingli se tkompli u li s-sejħa tagħhom għad-djalogu tibqa' miftuħa.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606224ef54bc3_rand.td-a-rec-img{text-align:left}.td_uid_3_606224ef54bc3_rand.td-a-rec-img img{margin:0 auto 0 0}


Ritratt: Facebook .td_uid_2_60616d494f882_rand.td-a-rec-img{text-align:left}.td_uid_2_60616d494f882_rand.td-a-rec-img img{margin:0 auto 0 0} Is-sensiela Nostalġija miktuba minn Ronald Saliba b'direzzjoni ta' Charles Stroud tibda tixxandar mil-lejla fid-8.50pm fuq TVM.

Matulha se nibdew niltaqgħu mal-karattri li hemm f'Ħal Waħdu.

Frank jitfa' għajnejħ fuq Ġina malli jaraha l-ewwel darba.

Fejn twassal din l-imħabba, jekk qatt tibda?

Pietru qed jimbotta lil ħuħ Xmun fuq is-siġġu tar-roti.

Imma min u għaliex qiegħed josserva kollox.

John, żagħżugħ li qiegħed l-università iħejji biex jibda l-istudju tiegħu għal saċerdot.

Jgħinu fl-istudju tal-filosofija hemm sieħbu Joe li jisilfu ktieb.

U ma jkunx ktieb għax iġibu fl-inkwiet mal-kappillan li qed irabbiħ.

Aqra: Filmat: Titnieda l-kanzunetta tas-sensiela Nostalġija Grezzju hu raġel bil-għaqal u tal-familja imma bi problema kbira ta' xorb.

Imur jixrob għand Ġamri li jitolbu jwassal lil Ġina sad-dar.

X'jiġri?

Is-Sofor u l-Bojod huma żewġt partiti politiċi u l-kampanja qed tiqliel issa li waslu l-elezzjonijiet għall-kunsilli.

U jippruvaw iżeffnu fin-nofs lill-kappillan.

Tgħid jirnexxilhom?

John jinsisti mal-kappillan biex jgħidlu min huma l-ġenituri tiegħu.

Imma għaliex ma jridx jgħidlu l-kappillan?

Aqra: Josephine Mahoney lura fuq it-TV Din hi produzzjoni ta' 35-il puntata li se tkun tinkludi s-sehem ta' bosta atturi magħrufa bħal Ronald Saliba, Joe Farrugia d-Dulli, Frank Tanti, Narcy Calamatta, Tereża Gauci, Ray Bone, Guido Fenech, Monica Attard, Simon Curmi, Anthony Ellul, Sandra Davis, Ronnie Galea, Simone Zammit, Carmel Gauci, Tania Bartolo u Shelby Aquilina.

Aqra: Jirritorna fuq it-TV wara 33 sena.

Għaraftu?

Aqra: Ninette Micallef tirritorna wkoll fuq it-TV!

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60616d494fb0b_rand.td-a-rec-img{text-align:left}.td_uid_3_60616d494fb0b_rand.td-a-rec-img img{margin:0 auto 0 0}


Gianni Morandi.

Ritratt: Facebook - Gianni Morandi .td_uid_2_606164f28b37a_rand.td-a-rec-img{text-align:left}.td_uid_2_606164f28b37a_rand.td-a-rec-img img{margin:0 auto 0 0} Dejjem bi tbissima Gianni Morandi, li għadu qed jirkupra fl-isptar Bufalini f'Cesena, wara li żelaq f'ħuġġieġa nar waqt li kien qed jagħmel xogħol fil-villa tiegħu f'Bologna, illum il-Ħadd 28 ta' Marzu rnexxielu jaqlaq għall-ewwel darba s-swaba' ta' jdejh u rrikorra għall-midja soċjali biex juri l-progress li qed jagħmel speċjalment fil-jum li jiġi ċċelebrat Ħadd il-Palm.

Aqra: Filmat: "Dawn huma l-ewwel passi" – Gianni Morandi Il-messaġġ li Gianni Morandi xtaq jibgħat huwa ta' paċi u tbissima f'Ħadd il-Palm.

Il-faxex fuq l-idejn bdew iħollu l-għoqiedi tagħhom u juru s-swaba' tal-id ix-xellugija, dik li biha qed iżżomm il-weraq taż-żebbuġ simbolu ta' din il-ġurnata.

28 Marzo.Dall' ospedale "Bufalini" di Cesena, buona domenica delle Palme a tutti…Foto di Yash Posted by Gianni Morandi on Sunday, March 28, 2021 Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn .


press, news, Aħbarijiet, Andrew Azzopardi on 103, Lokali

Liġi li tmexxi r-responsabbiltà għal ordnijiet ta' ħarsien (care orders) mill-ministru għall-ġudikatura kienet ila mistennija "deċennji" qabel daħlet fis-seħħ f'Lulju, iżda fl-opinjoni tal-Ministru għall-Ġustizzja Soċjali Michael Falzon, mhux kull ġudikant wera ruħu lest biex jokkupa rwol tant sensittiv.

Falzon u David Agius, il-viċi kap u kelliem għas-solidarjetà soċjali tal-Partit Nazzjonalista, kienu qed jipparteċipaw f'dibattitu waqt il-programm ta' Andrew Azzopardi fuq 103 Malta's Heart.

Il-ministru enfasizza li l-poter li joħroġ ordni ta' ħarsien ma kienx eżattament xi preġju tal-kariga: ma kien hemm l-ebda pjaċir tiffirma ordni biex tfal jitneħħew mir-responsabbiltà tal-ġenituri tagħhom.

Kien viżibilment kommoss meta ftakar f'każi fejn iffirma ordni ta' ħarsien għal trabi li għadhom kif twieldu, u li kellhom bżonn detossifikazzjoni minħabba l-użu ta' eroina ta' ommhom.

Falzon fakkar ukoll li kull ordni ta' ħarsien li ffirma kien ħareġ skont il-parir tal-esperti, iżda madankollu, il-ħtieġa li r-rwol tal-politiku jinqata' mill-proċess ilha tinħass.

Il-liġi nnifisha saret wara proċess twil ta' konsultazzjoni, f'Falzon u Claudio Grech – li kien id-deputat Nazzjonalista kelliem għas-settur qabel Agius – iduru l-abbozz klawżola klawżola qabel ma dan ġie ppreżentat fil-Parlament, fejn ġie approvat b'mod unanimu.

Mill-1 ta' Lulju tidħol fis-seħħ il-liġi dwar il-protezzjoni tat-tfal Imma l-verita kienet, żied jgħid il-ministru, li jekk qabel kien hemm ilmenti fuq ir-rwol tal-politiku, issa l-ilmenti kienu ta' natura oħra.

Falzon enfasizza li hemm membri tal-ġudikatura li wrew qalb tad-deheb u sensittività, fejn jagħmlu minn kollox biex isiru deċiżjonijiet xierqa u malajr.

Però, fl-opinjoni tiegħu, kien hemm min qed jirreżisti l-bidla, min wera nuqqas ta' sensittività, u li hemm ċertu membru li "outright mhux qed jagħmlu xogħolhom."

Il-ministru b'hekk jemmen li għandha tidħol speċjalizzazzjoni fil-qrati, biex dawn il-każijiet sensittivi jiġu deċiżi minn maġistrati u mħallfin adattati.

Agius ukoll qabel fuq il-bżonn ta' speċjalizzazzjoni fuq każi soċjali, u bħala eżempju semma każ li kien ġie nfurmat fuqu, fuq omm li ilha tistenna xhur biex joħroġ rikors mill-qorti biex tirċievi manteniment u tkun tista tmantni t-tfal: kieku mhux għall-għajnuna ta' qraba u ħbieb, it-tfal stess li kienu jispiċċaw ibatu l-konsegwenzi ta' dan id-dewmien.

Problemi 'interġenerazzjonali' Azzopardi staqsa jekk is-sistema ta' benefiċċji soċjali preżenti kinitx tikkawża sens ta' dipendenza u tiffaċilita abbuż, iżda kemm Agius kif ukoll Falzon indikaw li s-sitwazzjoni aktar kumplessa minn hekk.

It-tnejn irrikonoxxew li abbużi jsiru, però titjib qed isir, u l-impressjoni li l-abbuż kien endemiku hi waħda żbaljata.

"Ejja ma naħsbux li n-nies kollha ħallelin," qal Falzon.

Il-ministru żied li numru ta' miżuri kienu ntiżi biex inaqqsu d-dipendenza fuq benefiċċji soċjali, bħat-tapering ta' benefiċċji li jsir meta xi ħadd isib xogħol.

Madwar 80% ta' min ibbenefika minn din l-iskema ma reġax lura għal benefiċċji tal-qagħad, spjega Falzon, li żied li l-andament ekonomiku wkoll ikollu mpatt fuq dan.

Fl-istess ħin, però, iż-żewġ politiċi qablu li mhux kulħadd neċessarjament jista' jinqata' minn dipendenza fuq benefiċċji, minħabba kapaċitajiet jew ċirkostanzi.

Falzon innota li f'ħafna każijiet hemm problemi soċjali interġenerazzjonali.

Jekk hemm tifla taħt ordni ta' ħarsien, pereżempju, spiss ikun il-każ li ommha kienet taħt dan l-ordni, u aktarx in-nanna kienet affaċċjat problemi soċjali wkoll.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6061753a38d95_rand.td-a-rec-img{text-align:left}.td_uid_3_6061753a38d95_rand.td-a-rec-img img{margin:0 auto 0 0}


Messaġġ minn Bernard Grech Il-messaġġ tiegħi fid-dawl tal-informazzjoni ġdida li ħarġet mit-Times of Malta dwar is-sidien tal-kumpanija Macbridge.

Il-Kap tal-Partit Nazzjonalista, Bernard Grech insista li l-Prim Ministru Robert Abela kellu jassumi r-responsabbiltà politika quddiem ir-rivelazzjonijiet li Macbridge – kumpanija sigrieta msemmija bħala sors ta' finanzjament għall-istrutturi offshore ta' Keith Schembri u Konrad Mizzi – kienet marbuta ma' negozjatur Ċiniż involut fil-ftehim tal-enerġija tal-Enemalta.

Investigazzjoni li tinvolvi lil Reuters, Times of Malta u sħab oħra żvelat li l-kumpanija kienet irreġistrata f'Hong Kong u li s-sid kien Tang Zhaomin, il-kunjata tan-negozjatur Chen Cheng.

Chen kien involut f'negozjati dwar il-bejgħ ta' sehem ta' 33% fl-Enemalta lil Shanghai Electric, kif ukoll fl-akkwist ta' windfarm ta' Montenegrina li permezz tagħha Yorgen Fenech għamel miljuni b'mod sigriet.

Aktar informazzjoni Jinkixef min hu s-sid ta' Macbridge Fir-reazzjoni inizjali tiegħu għall-aħbar, mogħtija permezz ta' messaġġ televiżiv, Grech qal li l-aħħar rivelazzjonijiet ipprovdew konferma oħra ta' x'kienu l-motivi ta' Schembri u Mizzi meta mbuttaw il-ftehimiet kontroversjali.

Huma komplew jikkonfermaw ukoll kif il-Partit Laburista "wegħedna ħolma u wassal ħmarillejl."

Wara li faħħar lill-ġurnalisti involuti fl-investigazzjoni, Grech argumenta wkoll li r-rivelazzjonijiet tagħhom servew bħala konferma oħra li l-istituzzjonijiet ta' Malta ma kinux qed jaħdmu sew.

"Jekk il-PM jibqa' sieket, allura kompliċi" – Grech Grech qal li l-ftehim seħħew "taħt imnieħer Robert Abela," waqt li nnota li dak iż-żmien il-PM kien iddefenda lil Schembri u Mizzi u li konsegwentement, kellu jassumi responsabbiltà politika dwar dan.

"Hu ċar, aktar minn qatt qabel, li kien hemm korruzzjoni kull fejn kienu involuti Joseph Muscat, Keith Schembri u Konrad Mizzi," qal.

"U jekk Abela jagħżel li jibqa' sieket quddiem dan, allura hu kompliċi."

Skond il-Kap tal-PN, Robert Abela kellu bżonn jaġixxi immedjatament biex jibda investigazzjoni dwar il-kwistjoni, inklużi l-ftehimiet kollha li Chen kien involut fihom.

Il-PM kellu bżonn ukoll li jniedi l-proċess li jtemm il-ftehim kontroversjali ta' Electrogas li kien daħal għalih il-gvern ta' Muscat.

Iżda fl-aħħar mill-aħħar, qal, l-aħħar żviluppi kkonfermaw għal darb'oħra li Malta kellha bżonn iddawwar paġna ġdida.

Din, insista, kienet opportunità li setgħet tingħata biss minn gvern tal-PN.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6062e73bed14e_rand.td-a-rec-img{text-align:left}.td_uid_3_6062e73bed14e_rand.td-a-rec-img img{margin:0 auto 0 0}


Ritratt: Pexels .td_uid_2_6061c4570bfbc_rand.td-a-rec-img{text-align:left}.td_uid_2_6061c4570bfbc_rand.td-a-rec-img img{margin:0 auto 0 0} Fondazzjoni Sagħtar fi ħdan l-MUT ħabbret li r-rivista Sagħtar issa tista' tinxtara bħala rivista stampata mill-ħanut online li għadu kif tnieda mill-Fondazzjoni.

Is- Sagħtar huwa sinonimu mal-qari tajjeb bil-Malti għat-tfal, u bħalma jaf kulħadd jinkludi varjetà kbira ta' artikli, stejjer, poeżiji, logħob u kompetizzjonijiet edukattivi, informattivi u divertenti.

Ir-rivista stampata għandha sservi sabiex tilħaq aktar tfal, li għall-ewwel darba ser ikollhom l-esperjenza ta' rivista bil-Malti stampata apposta għalihom, bħalma kien hemm għal tant snin fil-passat.

Min hu interessat jakkwista kopja stampata għandu jissieħeb b'xejn bħala membru tal-Fondazzjoni u jmur fil-ħanut li għadu kif infetaħ bħala parti mis-sit tagħhom .

Hemmhekk wieħed jista' jabbona għal tmien edizzjonijiet stampati tal-magażin, jiġifieri minn Ottubru 2020 sa Mejju 2021, jew inkella jixtrihom waħdiet.

Fl-istess ħanut hemm ukoll għażla ta' kotba sbieħ għat-tfal u pubblikazzjonijiet oħra.

Infakkrukom li l-verżjoni diġitali tar-rivista tittella' b'xejn kull xahar fuq is-sit uffiċjali tas- Sagħtar , fejn wieħed isib ukoll l-edizzjonijiet kollha passati sa mill-bidu nett.

Dawn il-ħamsin sena sħaħ ta' rivisti jistgħu jinqraw minn fuq kompjuter, mowbajl jew tablet.

Siltiet minnhom jistgħu wkoll jinstemgħu moqrija minn qarrejja differenti u kultant mill-awturi stess.

Għal darb'oħra l-Fondazzjoni tixtieq tirringrazzja lill-kontributuri kollha li permezz tagħhom kien possibbli li jerġa' jibda s- Sagħtar – kittieba, illustraturi, membri tal-bord editorjali u ħafna persuni oħrajn.

Tirringrazzja minn qalbha wkoll lill-edukaturi kollha li qegħdin jużaw is- Sagħtar fil-klassi kif ukoll lil dawk kollha li qegħdin iħeġġu lit-tfal sabiex jaqraw ir-rivista.

Dan it-tagħrif twassal mill-Malta Union of Teachers.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6061c4570c229_rand.td-a-rec-img{text-align:left}.td_uid_3_6061c4570c229_rand.td-a-rec-img img{margin:0 auto 0 0}


Miguela Xuereb .td_uid_2_6062f370ab6f1_rand.td-a-rec-img{text-align:left}.td_uid_2_6062f370ab6f1_rand.td-a-rec-img img{margin:0 auto 0 0} Wara l-verdett tal-Qorti Ewropea tal-Ġustizzja u r-riżultat tar-referendum, biż-żewġ każijiet jikkonfermaw li l-kaċċa fir-rebbiegħa għandha tibqa', l-BirdLife Malta għadha m'aċċettatx li l-kaċċa fir-rebbiegħa se tibqa'.

Dan qalitu l-Federazzjoni Kaċċaturi Nassaba Konservazzjonisti (FKNK) wara li l-Birdlife fetħet protest ġudizjarju fil-Qorti minħabba s-sistema ta' rapportaġġ tal-qbid mill-kaċċaturi.

B'risposta għall-protest tal-BirdLife, l-FKNK ippreżentat protest fil-Qorti.

X'qalu l-BirdLife "L-istaġun tal-kaċċa fir-rebbiegħa ma jistax jinfetaħ" – Birdlife L-FKNK sostniet fi stqarrija li f'Malta hawn l-aqwa sistema ta' rappurtaġġ fl-Ewropa peress li l-qbid jiġi rrappurtat minnufih b'SMS, l-infurzar tar-regolamenti hu effiċjenti b'numru ta' road blocks li jsiru fuq il-kaċċaturi mill-pulizija matul l-istaġun miftuħ u bl-ispotchecks li jseħħu waqt l-istess road blocks.

Qalu kif ir-riżultati mis-sistemi ta' rappurtaġġ tal-qbid mill-kaċċaturi jistgħu jiġu verifikati bl-evidenza fiżika tal-kaċċa maqbuda.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6062f370ab976_rand.td-a-rec-img{text-align:left}.td_uid_3_6062f370ab976_rand.td-a-rec-img img{margin:0 auto 0 0}


.td_uid_2_6062e8be2427b_rand.td-a-rec-img{text-align:left}.td_uid_2_6062e8be2427b_rand.td-a-rec-img img{margin:0 auto 0 0} Il-Gvern alloka s-somma ta' €420,000 għal Special Olympics Malta li se tkun qiegħda tinqasam fuq tliet snin.

Din hija somma rekord li l-Gvern għadda lil din l-entità.

Dan tħabbar waqt konferenza stampa li saret fil-Pixxina Nazzjonali f'Tal-Qroqq li għaliha attendew il-Ministru Julia Farrugia Portelli, is-Segretarju Parlamentari Clifton Grima u l-President ta' Special Olympics Malta Dr Lydia Abela.

Waqt din il-konferenza stampa ġie ffirmat il-ftehim il-ġdid bejn Sport Malta u special Olympics Malta.

Permezz ta' dan il-ftehim, l-atleti tal-Ispecial Olympics se jkunu qegħdin jingħataw iktar għajnuna biex ikunu jistgħu jkomplu jipparteċipaw fil-Logħob Internazzjonali tal-Olimpjadi Speċjali u anke f'training camps barra minn Malta.

Barra minn hekk, permezz ta' dawn il-fondi, Special Olympics Malta se tkun qed tinvesti f'kits u apparat li jkollha bżonn minn żmien għal żmien.

Il-Ministru għall-Inklużjoni u l-Kwalità tal-Ħajja Julia Farrugia Portelli ferħet u awgurat lil Dr Lydia Abela li għadha kemm inħatret bħala President ta' Special Olympics Malta.

Hija żiedet li permezz ta' dan il-ftehim bejn din is-sena u s-sena 2023, Special Olympics Malta se jkunu qegħdin jingħataw €420,000.

Din hija l-ikbar somma li qatt ingħatat lil Special Olympics Malta s'issa.

Ġie spjegat li minkejja ċ-ċokon tal-Gżejjer Maltin, is-sena d-dieħla l-pajjiż se jkun qiegħed jospita avveniment sportiv mondjali għal persuni b'diżabbiltà, il-World Special Olympics.

Hija kompliet li din hija xi ħaġa sinjifikattiva għax turi li Malta qiegħda tiġi rikonoxxuta u apprezzata għal mod li bih taħdem u tagħmel dak kollu possibbli biex persuni b'diżabilità jħossuhom integrati fis-soċjetà anke fl-isports.

Farrugia Portelli qalet li permezz ta' dan l-avveniment hekk kbir Malta se tkun qiegħda turi li l-protagonisti se jkunu l-persuni b'diżabilità li huma prova ta' għaqda, imħabba u inklużjoni.

Kompliet li l-persuni b'diżabbiltà se juru li huma wkoll għandhom rwol importanti x'jagħmlu biex tirrenja l-għaqda u l-imħabba fost il-ġnus, rwol li jirrifletti l-prinċipju ta' inklużjoni fis-soċjetà li tant nemmnu fih.

Is-Segretarju Parlamentari Clifton Grima, filwaqt li faħħar lil Special Olympics Malta għax-xogħol siewi li jsir matul is-sena kollha, saħaq li din il-ħidma ma' Special Olympics Malta se tħalli l-frott tagħha meta fl-2022 Malta se tkun qed tospita avveniment internazzjonali ta' Special Olympics.

Is-Segretarju Parlamentari kompla jgħid li d-direzzjoni tal-gvern hija li jkun sieħeb strateġiku tal-assoċjazzjonijiet u federazzjonijiet sportivi sabiex ikun jista' jsir ippjanar kif suppost u permezz ta' hekk tiġi assigurata stabbiltà u ħidma li twassal għall-bidla u kambjament pożittiv.

Hu temm jgħid li fl-aħħar snin l-atleti ta' Special Olympics kisbu diversi suċċessi kemm fuq livell sportiv, anke fil-fora internazzjonali, kif ukoll fuq livell uman u personali fejn jintlaħaq l-iżvilupp sħiħ tal-persuna.

Il-President ta' Special Olympics Dr Lydia Abela qalet li hi kburija li flimkien mad-Direttur Nazzjonali ta' Special Olympics irnexxielu jiġi nnegozjat ma' SportMalta l-akbar pakkett finanzjarju għat-tliet snin li ġejjin u l-iktar darba li Special Olympics se tkun qiegħda tieħu fondi.

Il-ftehim se jgħin lil Special Olympics fl-operat tagħhom kuljum u sabiex ikomplu jinvestu fl-atleti tagħhom u jgħinhom fl-iżvilupp tagħhom u joffru appoġġ lill-ġenituri.

Dr Lydia Abela qalet li dan huwa żmien eċċitanti għal Special Olympics u għall-pajjiż kollu, hekk kif is-sena li ġejja għall-ewwel darba f'20 sena Malta se tkun qiegħda l-logħob internazzjonali ta' Special Olympics.

Qalet li tinsab ċerta li l-pajjiż se jingħaqad wara l-atleti li jkomplu jagħmlu unur lil Malta.

Il-Kap Eżekuttiv ta' SportMalta Mark Cutajar saħaq li hija l-missjoni ta' SportMalta li tgħin sabiex ikun hawn soċjetà inklussiva u għalhekk dan il-kuntratt għandu importanza kbira.

Kuntratt li se jgħin lil Special Olympics Malta tkun tista' tasal b'mod iktar faċli għall-objettivi tagħha, objettivi li mhux biss huma sportivi iżda wkoll sabiex joħroġ il-potenzjal ta' kull atleta ta' Special Olympics u li jagħti appoġġ mhux biss lill-atleti, iżda anke lill-familja tagħhom.

SportMalta hija kommessa li barra l-għajnuna finanzjarja, tgħin ukoll billi tingaġġa numru ta' coaches speċjalizzati biex jgħinu lit-tfal f'kull aspett.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6062e8be24557_rand.td-a-rec-img{text-align:left}.td_uid_3_6062e8be24557_rand.td-a-rec-img img{margin:0 auto 0 0}


Illum tħabbret il-mewt tal-ġurnalist veteran Godfrey Grima fl-età ta' 79 sena.

It-tifla tiegħu, Julianne Grima qalet fuq post fuq Facebook li l-funeral se jsir għada.

Godfrey Grima beda l-karriera tiegħu bħala reporter mal-gazzetta l-Ħaddiem qabel mar jgħix Londra.

Fl-1967 beda jaħdem ma' The Financial Times' biex erba' snin wara kien fdat imexxi fergħa tal-istess gazzetta wara li fetħet f'Malta.

Huwa rtira mit-tmexxija ta' din il-fergħa fl-2010.

Godfrey Grima waqqaf ukoll l-Associated News Group, li llum hija magħrufa aħjar bħala aġenzija tal-komunikazzjoni.

Apparti li kien ukoll membru fil-Kunsill tal-Università huwa kkummenta u analizza ġrajjiet kurrenti f'Malta u barra minn Malta.

Il-Partit Laburista sellem il-memorja ta' Godfrey Grima, stmat bħala wieħed mill-ġganti tal-ġurnaliżmu f'Malta u li se jibqa' mfakkar għall-kontribut tiegħu kemm fil-ġurnaliżmu lokali u anke dak internazzjonali.

Fi stqarrija, il-Partit Laburista bagħat il-kondoljanzi tiegħu lill-familja tiegħu u dawk l-aktar qrib tiegħu.

Il-Partit Nazzjonalista fi stqarrija sellem il-memorja tal-ġurnalist u qal li huwa ġurnalist veteran, opinjonist u analist politiku u tal-aħbarijiet ekonomiċi.

Il-PN wassal il-kondoljanzi lil-familja ta' Grima f'dan iż-żmien diffiċli.

Strieħ fis-sliem Godfrey.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6062e9987bc89_rand.td-a-rec-img{text-align:left}.td_uid_3_6062e9987bc89_rand.td-a-rec-img img{margin:0 auto 0 0}


.td_uid_2_606401f424d70_rand.td-a-rec-img{text-align:left}.td_uid_2_606401f424d70_rand.td-a-rec-img img{margin:0 auto 0 0} Matul din il-ġimgħa waqt The Hand-Book fuq 103 Malta's Heart il-mistiedna ta' George Cassar huwa l-Arċisqof Mons. Charles J. Scicluna.

Il-qari tal-ġurnata Qari mill-Evanġelju skont San Mattew – Mt 26, 14-25 Id-dixxipli għamlu kif ordnalhom Ġesù u ħejjew l-ikla tal-Għid.

Għall-ħin ta' filgħaxija qagħad fuq il-mejda flimkien mat-Tnax, u waqt l-ikel qal: "Tassew ngħidilkom, li wieħed minnkom se jittradini".

Huma bdew isewdu qalbhom ħafna u kull wieħed minnhom beda jsaqsih: "Jaqaw jien, Mulej?".

U Ġesù weġibhom: "Dak li jmidd idu u jbill il-ħobż fi platt wieħed miegħi, dak li se jittradini.

Bin il-bniedem imur kif hemm miktub fuqu imma ħażin għalih dak il- bniedem li permezz tiegħu Bin il-bniedem ikun mogħti f'idejn l-għedewwa!

Kien ikun aħjar għalih dak il-bniedem li kieku ma twieled xejn!".

Qabeż Ġuda, dak li ttradieh, u qallu: "Jaqaw jien, Rabbi?".

Wieġbu Ġesù: "Int qiegħed tgħidu".

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606401f42504a_rand.td-a-rec-img{text-align:left}.td_uid_3_606401f42504a_rand.td-a-rec-img img{margin:0 auto 0 0}


In-nies jistgħu jsiru foqra mil-lum għal għada, wissiet Bernardette Briffa mill-Caritas hekk kif il-kampanja tar-Randan 2021 Itma' u Libbes daħlet fl-aħħar ġimgħa tagħha.

"F'daqqa waħda xi nies isibu ruħhom Cafu ammonti kbar ta' flus f'arretrati lis-servizzi soċjali u l-benefiċċji tagħhom huma mnaqqsa bin-nofs, f'każ wieħed il-benefiċċji tnaqqsu bin-nofs minn € 400 għal € 200", qalet Briffa.

Briffa żiedet tgħid li persuni oħra li jsofru bidliet f'daqqa fil-fortuna huma nies dipendenti fuq il-logħob tal-azzard, vittmi tal-użura, alkoħoliċi, u drogati.

Saħqet li għall-kuntrarju tat-twemmin popolari, in-nies li jbatu minn kwalunkwe tip ta' vizzju mhumiex single.

"Ħafna minnhom għandhom familji, u dawn jeħtieġu għajnuna," qalet Briffa.

Briffa żiedet li l-ewwel mewġa Covid-19 kixfet il-firxa reali tal-faqar, b'eluf ifittxu għajnuna mid-diversi food banks f'Malta.

Il-faqar mhux biss jolqot lill-Maltin u fl-aħħar xhur, qalet Briffa, skopriet numru kbir ta' nazzjonalitajiet differenti li qed jiffaċċjaw diffikultajiet, li jvarjaw minn ċittadini tal-UE għal nies mill-Awstralja u l-Bangladesh.

U biż-żieda reċenti f'każijiet ta 'Covid-19, Briffa qalet li l-Caritas qed tħejji ruħha għal żieda oħra fid-domanda għall-ikel minn nies ta' kull nazzjonalità u minn kull qasam tal-ħajja.

Briffa li tmexxi t-tim żgħir ta' Caritas ta' ħaddiema soċjali u counsellors tal-Caritas qalet li n-nies jiġu b'diversi talbiet għall-għajnuna u għalkemm il-Caritas ma tagħti l-ebda għotja ta' flus kontanti tgħin lin-nies li ma jistgħux iħallsu l-kera, il-kontijiet tad-dawl u ilma, il-mediċini u l-bżonnijiet bażiċi bħall-ikel.

Filwaqt li nnotat li l-Caritas twettaq evalwazzjonijiet biex tiżgura li l-każijiet huma ġenwini, Briffa qalet li l-pandemija ta' Covid-19 kienet esperjenza ġdida li għallmithom modi ġodda ta' kif jaħdmu.

Briffa qalet dan Waqt intervista ma' Sylvana Debono dwar il-kampanja Itma 'u Libbes organizzata mill-Arċidjoċesi ta' Malta permezz tal-Caritas Diaconia, flimkien ma' Newsbook.com.mt u 103 Malta's Heart.

Il-kampanja se tiġbor fondi biex tħallas ikliet tajbin għas-saħħa lil dawk fil-bżonn, kif ukoll biex tiġbor ħwejjeġ li jistgħu jerġgħu jintużaw li għadhom f'kundizzjoni tajba.

Iż-żewġ inizjattivi se jiġu ġestiti b'mod innovattiv, totalment differenti mill-kampanji tradizzjonali ta 'ġbir ta' fondi għall-ikel u l-ilbies.

Id-dinjità ta 'dawk li se jirċievu din l-għajnuna se tkun ċentrali għal din il-kampanja. .td_uid_3_60649357a5088_rand.td-a-rec-img{text-align:left}.td_uid_3_60649357a5088_rand.td-a-rec-img img{margin:0 auto 0 0}


Facebook .td_uid_2_60646e02cebf5_rand.td-a-rec-img{text-align:left}.td_uid_2_60646e02cebf5_rand.td-a-rec-img img{margin:0 auto 0 0} Il-komunità Żebbuġija llum sebħet tibki t-telfa ta' Joe Mifsud magħruf bħala l-Billy Boy.

Is-Soċjetà Każin San Ġużepp u Banda De Rohan ta' Ħaż-Żebbuġ ħabbret li hu miet kmieni dalgħodu.

Fuq il-paġna tagħha fuq Facbeook, is-Soċjetà kitbet li Joe Mifsud kien bniedem ħabrieki li ddedika ħajtu lis-soċjetà u kien involut f'kull aspett tagħha.

Huwa serva f'diversi karigi fosthom bħala membru tal-Kumitat Eżekuttiv, Delegat tal-Banda kif ukoll kien parti mit-tim li jieħu ħsieb jarma l-armar għall-festi esterni.

Serva ukoll bħala Bandist tal-Banda De Rohan għal aktar minn 50 sena u kien fratell u reffiegħ tal-vara ta' San Ġuzepp.

Id-Deputat Nazzjonalista Ryan Callus ukoll sellem il-memorja tiegħu.

Is-Soċjetà Każin San Ġużepp u Banda De Rohan issellem il-memorja ta' Joe Mifsud magħruf bħala l-Billy Boy li għaddha… Posted by Każin San Ġużepp u Banda De Rohan #Omm il-Baned Maltin on Wednesday, March 31, 2021 Newsbook jgħaddi l-kondoljanzi lill-qraba, fosthom lil ibnu Josef li hu parti mit-tim ta' Beacon Media. .td_uid_3_60646e02cee75_rand.td-a-rec-img{text-align:left}.td_uid_3_60646e02cee75_rand.td-a-rec-img img{margin:0 auto 0 0}


Il-Prim Ministru Robert Abela waqt konferenza tal-aħbarijiet kien affaċċjat b'diversi mistoqsijiet tal-ġurnalisti dwar l-iżviluppi politiċi li seħħew fl-aħħar jiem.

Matul din il-konferenza stampa Abela saħaq iktar minn darba li l-eks Prim Ministru Joseph Muscat mhux parti mill-Gvern li qiegħed imexxi hu.

Huwa enfasizza kemm-il darba li mhux qiegħed jipproteġi lil eks Chief of Staff ta' Joseph Muscat, Keith Schembri u lill-eks Ministru Konrad Mizzi.

Keith Schembri ma jingħatax il-ħelsien mill-arrest Abela kompla li huwa qiegħed ikompli fuq il-legat li beda l-eks Prim Ministru Joseph Muscat fl-2013 u jinsab kburi b'dak li rnexxielu jinkiseb s'issa.

Il-PM jiddefendi l-Electrogas Matul l-istess konferenza tal-aħbarijiet il-Prim Ministru Robert Abela ċaħad kull suġġeriment li jieħu passi kontra l-konsorzju tal-Electrogas la darba kien f'konnessjoni mal-istess persuna li huwa akkużat bl-assassinju ta' Daphne Caruana Galizia, Yorgen Fenech.

Abela sostna li kull persuna li naqas f'xi proġett tal-Gvern qiegħed iħallas għal dak li għamel u l-gvern għandu fiduċja sħiħa fl-istituzzjonijiet u fl-abilità tagħhom li jaħdmu mingħajr biża' jew favur.

Huwa appella biex ma jiġux attakkati proġetti li minnhom ħareġ il-ġid.

Il-PM semma li mill-proġett tal-Electrogas roħsu l-kontijiet tad-dawl u tjiebet il-kwalità tal-ħajja. .td_uid_3_6063689f86914_rand.td-a-rec-img{text-align:left}.td_uid_3_6063689f86914_rand.td-a-rec-img img{margin:0 auto 0 0}


press, news, Aħbarijiet, Assassinju Daphne, Lokali

L-aħwa George u Alfred Degiorgio huma mħassbin fuq il-kunflitt ta' interess li jista' jkun hemm fil-Kabinett biex dan jirrakkomanda li huma jingħataw maħfra presidenzjali għall-assassinju ta' Daphne Caruana Galizia, billi dawn qegħdin jgħidu li jistgħu jiżvelaw il-mandant tad-delitt, li skonthom, huwa eks Ministru.

Apparti hekk, l-aħwa lesti jiżvelaw l-involviment ta' mandant illi kien Ministru tal-Gvern u ta' Ministru tal-Gvern preżenti f'każ ieħor fejn ġie kommess reat serju ħafna.

Dalgħodu nħarġet stqarrija mill-Avukat William Cuschieri, li jirrappreżenta lill-aħwa Degiorgio, li fiha ntqal li huma għadhom ma semgħu xejn fuq it-talba għall-maħfra li għamlu.

George Degiorgio, magħruf bħala ċ-Ċiniż, għamel din it-talba fl-10 ta' Marzu, filwaqt li Alfred Degiorgio, magħruf bħala l-Fulu, għamel it-talba fit-22 ta' Marzu.

Iż-żewġ irġiel bħalissa qed jaffaċċjaw akkużi fuq il-qtil tal-ġurnalista li seħħ fl-2017.

George Degiorgio qed jaffaċċja wkoll akkużi fuq il-qtil tal-Avukat Carmel Chircop fl-2015.

Aktar tagħrif L-aħwa Degiorgio jitolbu maħfra biex jiżvelaw min hu l-politiku li ordna l-qtil ta' Daphne Fl-istqarrija ġie spjegat li l-informazzjoni li għandhom hija diretta u mhux informazzjoni li għaddielhom ħaddieħor.

Intqal ukoll li, "Huma kienu u għadhom serjament imħassba dwar kemm it-talbiet tagħhom jistgħu jiġu kkunsidrati b'serenità u b'ġustizzja għaliex teżisti almenu l-possibbiltà attwali ta' kunflitt ta' interess f'dawk illi skont il-liġi għandhom jagħtu r-rakkomandazzjoni tagħhom dwar tali talbiet u b'hekk il-verità kollha tibqa' mhux magħrufa."

Kien għalhekk, tgħid l-istqarrija, li f'Ġunju tal-2019, huma talbu li jitkellmu mal-MEPs David Casa u Ana Gomes.

Iż-żewġ MEPs kienu rrifjutaw li jiltaqgħu maż-żewġ irġiel.

L-istqarrija ffirmata minn Dr Cuschieri ttemm tgħid li l-Istat għandu jkun f'pożizzjoni illi jisma' l-informazzjoni illi għandhom huma u mhux ikun imxekkel minħabba kunflitti milli jisma' tali informazzjoni u jikkunsidraha skont il-liġi fid-dawl tat-talbiet magħmulin minnhom.

Aqra wkoll Esklussiva: L-aħwa Degiorgio riedu jgħidu kollox lil Casa u Gomes Vince Muscat il-Koħħu, li kien it-tielet raġel akkużat bil-qtil tal-ġurnalista mal-aħwa Degiorgio (li sal-lum għadhom qed iwieġbu li mhumiex ħatja), diġà ngħata maħfra presidenzjali u qed jiskonta sentenza ta' 15-il sena ħabs.

Ħafna minn dak li qed jixhed fuqu Muscat hu jgħid li qaluhulu George jew Alfred Degiorgio.

Aqra wkoll Ippubblikata l-maħfra presidenzjali li ngħatat lill-Koħħu Melvin Theuma, li kien is-sensar fl-assassinju tal-ġurnalista, ukoll ħa maħfra presidenzjali għal dan id-delitt, fl-2019, meta wiegħed li se jgħid kulma jaf.

Hu ilu jixhed fil-proċeduri kontra l-aħwa Degiorgio (u qabel kontra Vince Muscat), kif ukoll kontra Yorgen Fenech, maħsub li kien il-mandant f'dan ir-reat, mill-2019.

Fenech kien talab għal maħfra presidenzjali wkoll, iżda ma ngħatatlux.

Fl-2019 Filmat: Yorgen ma jingħatax maħfra Fl-aħħar ġimgħat wara li ngħata l-maħfra, il-Koħħu semma Ministru kurrenti fil-Kabinett li kien involut f'xi ħaġa kbira li seħħet 10 snin ilu.

Madankollu, il-Prim Ministru Robert Abela qal li l-Kummissarju tal-Pulizija infurmah li l-Koħħu ma jridx jgħid l-isem ta' dan il-Ministru.

Ħafna spekulaw li dan ir-reat huwa l-attentat ta' serqa mill-kwartieri ġenerali tal-HSBC f'Ħal Qormi fl-2010, li l-Koħħu kien involut fiha.

B'hekk kien hemm min spekula li l-Ministru jista' jkun Carmelo Abela, li dak iż-żmien kien maniġer fl-HSBC.

Abela ġimgħa ilu qal lil Newsbook.com.mt li hu qed jisfida lill-Koħħu biex jgħid min hu dan il-Ministru.

Aqra wkoll Filmat: Il-Ministru Abela jisfida lill-Koħħu biex jgħid min hu l-Ministru li semma .td_uid_3_60644f339a6a0_rand.td-a-rec-img{text-align:left}.td_uid_3_60644f339a6a0_rand.td-a-rec-img img{margin:0 auto 0 0}


Occupy Justice Who Owns Macbridge .td_uid_2_60634ac85453e_rand.td-a-rec-img{text-align:left}.td_uid_2_60634ac85453e_rand.td-a-rec-img img{margin:0 auto 0 0} F'ittra lill-Kummissarju tal-Pulizija, Angelo Gafà, il-President ta' Repubblika, Dr Robert Aquilina qed jitolbu jinvestiga għalfejn fit-tlett snin li għaddew, il-Pulizija ma investigatx lill-kumpanija Macbridge.

Repubblika rreferiet għall-investigazzjonijiet tal-ġurnalisti dwar il-kumpanija, fejn qalet li deher biċ-ċar li Macbridge hi "strument maħsub biex il-Maltin ikunu misruqa fl-elettriku u li l-flus misruqa spiċċaw għand persuni fil-Gvern."

It-Times of Malta flimkien ma' Reuters u ġurnalisti oħra, it-Tnejn kixfu li wara l-kumpanija sigrieta Macbridge hemm Cheng Chen, il-persuna li għenet tinnegozja d-deals tal-Enemalta ma' Shanghai Electric u tal-Montenegro.

Jinkixef min hu s-sid ta' Macbridge Fl-ittra, Robert Aquilina nnota kif il-ġurnalisti kienu ilhom minn April tal-2018 li kixfu email ta' Karl Cini ta' Nexia BT li turi li Macbridge kienet se tgħaddi miljuni f'kumpaniji tal-Ministru Konrad Mizzi u taċ-Chief of Staff tal-Prim Ministru, Keith Schembri u jistaqsi għalfejn il-Pulizija ma nvestigatx lill-kumpanija. .td_uid_3_60634ac8547c5_rand.td-a-rec-img{text-align:left}.td_uid_3_60634ac8547c5_rand.td-a-rec-img img{margin:0 auto 0 0}


Ritratt Sebastian Pociecha on Unsplash .td_uid_2_60644da75d470_rand.td-a-rec-img{text-align:left}.td_uid_2_60644da75d470_rand.td-a-rec-img img{margin:0 auto 0 0} Il-Federazzjoni Kaċċaturi Nassaba Konservazzjonisti (FKNK) qed tipproponi li meta l-Qorti tiddeċiedi li għandha tkun revokata għal xi perjodu ta' żmien il-liċenzja tal-kaċċa u/jew tal-insib, għandha tkun revokata l-liċenzja skont ir-reat u mhux it-tnejn.

Fi stqarrija l-FKNK spjegat li jekk ir-reat jikkonċerna kaċċa, allura għandha tiġi revokata l-liċenzja tal-kaċċa biss u mhux tal-insib ukoll, u viċi versa.

Din il-proposta l-FKNK ressqitha għall-kunsiderazzjoni tal-Kumitat Ornis, fejn intlaħaq qbil li l-Kumitat se jirrakkomanda din l-emenda fil-liġi lill-Ministru.

Ġie spjegat li l-Kumitat Ornis iddiskuta u unanimament qabel li l-kontravenzjonijiet li huma punibbli b'multa amministrattiva jiġu riveduti.

Il-Kumitat ippropona li dawn il-kontravenzjonijiet ikunu marbutin ma' sistema ta' punteġġi sa massimu ta' 10.

Meta l-persuna inkwistjoni jkollha 10 punti, il-kontravenzjoni ma tibqax punibbli b'multa amministrattiva iżda l-akkużat jitressaq il-Qorti.

Ġie propost li kwalunkwe ammont ta' punteġġ li individwu jkun jista' akkumula, jaqa' wara perjodu ta' sentejn.

Il-multa amministrattiva fil-każ ta' pussess illegali ta' bird-caller se tiżdied minn €250 għal €495.

L-ADPD fuq il-kaċċa tar-rebbiegħa "Il-PL u l-PN imbeżżgħin mil-lobby tal-kaċċa" – L-ADPD Aqra wkoll Il-KE se tieħu azzjoni kontra Malta fuq il-kaċċa u l-insib Taqbel mal-proposta tal-FKNK?

Ikkummenta hawn taħt jew ibagħtilna fuq info@newsbook.com.mt .td_uid_3_60644da75d6e5_rand.td-a-rec-img{text-align:left}.td_uid_3_60644da75d6e5_rand.td-a-rec-img img{margin:0 auto 0 0}


Ritratt: Facebook - me direct .td_uid_2_60655a71e2cce_rand.td-a-rec-img{text-align:left}.td_uid_2_60655a71e2cce_rand.td-a-rec-img img{margin:0 auto 0 0} Waqt li kienet għaddejja l-pandemija tal-COVID-19, il-bank MeDirect xorta waħda kompla għaddej bi tkabbir dinamiku fil- franchise u kompla jinvesti aktar fil-pjattaforma WealthTech tiegħu, f'konformità mal-istrateġija tal-bank stess li jespandi l-operat tiegħu bħala bank innovattiv u diġitali madwar l-Ewropa.

Il-profittabilità tal-2020 tal-bank kienet milquta ħażin minn impairments sinifikanti minħabba l-COVID, li sofra fil-portafoll ta' self lill-kumpaniji internazzjonali, li l-Grupp għandu.

Minkejja dan il-Grupp baqa' reżiljenti u jopera b' ammont ta' kapital u likwidità b'saħħithom, li huwa ferm ogħla mir-rekwiżiti regolatorji.

F'termini ta' prestazzjoni kummerċjali, il-Grupp qiegħed fit-triq it-tajba fl-impliment-azzjoni tat-trasformazzjoni strateġika tiegħu.

Skont Arnaud Denis, l-Uffiċjal Kap Eżekuttiv tal-Grupp MeDirect: "Minkejja l-isfidi sinifikanti u bla preċedent maħluqa mill-pandemija tal-COVID-19 fuq il-klijenti, fuq l-impjegati tagħna kif ukoll fuq il-komunitajiet li fihom jopera l-Bank, ħaffifna l-implimentazzjoni tal-istrateġija kummerċjali tagħna biex niddiversifikaw parti mill-operat tagħna biex nilħqu tkabbir profittabbli u sostenibbli fit-tul bħala challenger bank diġitali Ewropew għall-konsumatur.

L-għan tagħna huwa li noffru mod kif tinvesti b'mod diġitali, sempliċi u konvenjenti għal kulħadd.

Irridu noffru esperjenza tal-ogħla livell lill-klijenti, b'mod innovattiv u ta' valur, b'enfasi speċifika fuq nies affluwenti ( mass affluent and affluent ) li attwalment mhumiex servuti biżżejjed."

Bħala bank sistematikament importanti sorveljat mill-Bank Ċentrali Ewropew, il-Grupp MeDirect kompla juri reżiljenza fl-ambjent diffiċli, li għandna fil-preżent, u għadu kapitalizzat sew, b'bażi ta' finanzjament u ta' likwidità b'saħħitha, bi proporzjonijiet ferm ogħla mir-rekwiżiti regolatorji, kif kienu fil-31 ta' Diċembru 2020.

"F'dan l-isfond straordinarju, il-Grupp huwa kburi bil-mod kif wieġeb għall-pandemija tal-COVID-19, fejn il-prijorità tiegħu kienet li jkompli jaqdi lill-klijenti tiegħu, jagħti l-protezzjoni meħtieġa lill-impjegati tiegħu, jikkonserva l-kapital u li jiżgura l-valur futur kontinwu tan-negozju billi jkompli jinvesti fil-pjattaforma tal-Bank b'intenzjoni strateġika ċara.

Il-Grupp wera li MeDirect huwa organizzazzjoni b'saħħitha, reżiljenti u b'aġilità, li kapaċi tipproteġi l-interessi tal-partijiet interessati kollha tagħha f'ambjent operattiv ta' sfida bħal m'għandna bħalissa," qal is-Sur Denis.

Il-pjattaforma WealthTech tal-Grupp topera b'mudell ta' arkitettura miftuħa għal mutual funds u stockbroking .

MeDirect kompla jimplimenta soluzzjonijiet diġitali ġodda biex jipprovdi lill-klijenti servizzi sempliċi u esperjenza ta' investiment u ta' banking mingħajr ebda xkiel.

Matul l-2020, il-bank introduċa diversi inizzjattivi bħat-tnedija tal-mobile app, it-tiġdid tal-pjattaforma online għall- e-banking kif ukoll proċess ta' on-boarding diġitali veloċi u konvenjenti.

Dawn l-innovazzjonijiet intlaqgħu tajjeb ħafna mill-klijenti.

Fil-każ tal-Belġju, li huwa suq ewlieni għall-Grupp, MeDirect ġie vvalutat fi stħarriġ indipendenti bħala wieħed fost l-aqwa ħames banek Belġjani għall-kwalità tal-prodotti ta' tfaddil u l-investiment, għall-mobile app u għall-pjattaforma tal-e-banking.

Barra minn hekk il-Grupp qed ikompli jiddiversifika l-portafoll ta' self tiegħu bi mmaniġġjar strett tar-riskju.

Wara sensiela ta' inizjattivi biex jiddiversifika l-bażi tal-assi tal-Grupp lil hinn mill-enfasi ewlenija storika tiegħu fuq is-self korporattiv internazzjonali, il-valur ta' dan il-portafoll naqas bin-nofs mill-quċċata tiegħu ta' EUR 1.8 biljun fil-31 ta' Marzu 2019 għal Eur 0.9 biljun fil-31 ta' Diċembru 2020.

L-2020 kienet sena ta' tkabbir kostanti fin-negozju tas-self għad-djar fl-Olanda (NHG), assigurat mill-gvern Olandiż stess (NHG), fejn sal-31 ta' Diċembru 2020 is-sussidjarja bankarja Belġjana tal-Grupp kienet akkumulat portafoll ta' EUR 1.1 biljun.

Wara dan is-suċċess, MeDirect Belgium qed ifittex li jespandi n-negozju tas-self għad-djar residenzjali fl-Olanda, kif ukoll qed jesplora opportunitajiet ġodda fis-suq tas-self għad-djar fuq propjetà residenzjali fil-Belġju stess.

Fit-tieni kwart tal-2020, fl-eqqel tal- lockdowns minħabba l-pandemija tal-COVID-19, il-Grupp kiseb b'suċċess finanzjament minn partijiet terzi fis-suq Olandiż tar-Residential Mortgage-Backed Security Market (RMBS).

Bħala riżultat tat-tranżazzjoni, MeDirect Belgium irċieva EUR350 miljun bħala finanzjament bi prezz baxx u fit-tul, waqt li kien ukoll qed jiddiversifika s-sorsi ta' finanzjament tiegħu.

Is-suċċess tal-Grupp fil-kisba ta' finanzjament bi prezz baxx minn investituri terzi f'ambjent ta' suq daqshekk diffiċli wera l-fiduċja tal-investituri f'MeDirect, fil-mod kif qed jopera kif ukoll fl-istrateġija ta' tkabbir tiegħu.

It-tieni tranżazzjoni ma' RMBS, li ġġenerat EUR350 miljun oħra b'termini ta' finanzjament saħansitra aktar attraenti mill-ewwel darba, għalqet kmieni fl-2021.

It-tieni tranżazzjoni kkonfermat il-kapaċità tal-Grupp li jaċċessa finanzjament mill-operaturi anke f'ambjent ta' suq daqshekk ta' sfida.

Il-Grupp MeDirect attira b'suċċess investituri internazzjonali tal-Grad 2 permezz tal-ħruġ ta' dejn subordinat ta' EUR 11-il miljun fi Frar 2021.

Dan il-finanzjament minn investituri istituzzjonali fis-swieq kapitali ppermetta lill-Grupp ikompli jiddiversifika l-bażi kapitali tiegħu.

L-iskop ta' dan il-finanzjament kien li jsaħħaħ u jottimizza l-kapital regolatorju tal-Grupp kif ukoll biex isostni l-eżekuzzjoni tal-istrateġija tat-tkabbir tan-negozju tiegħu.

Il-Grupp kompla jibni l- franchise tiegħu billi joffri prodotti ta' tfaddil attraenti u soluzzjonijiet relatati mal-investiment ( wealth products ).

Dawn il-prodotti komplew jgħinu fit-tkabbir fl-assi finanzjarji li l-klijenti għandhom mal-Bank (f'sens ta' depożiti u assi mmaniġġjati jew aħjar assets under management ), li sal-31 ta' Diċembru 2020 kienu jlaħħqu għal EUR3.9 biljun, żieda ta' 15% minn Eur3.4 biljun fil-31 ta' Diċembru 2019.

Partikolarment, MeDirect Belgium kellu tkabbir sostanzjali fl-assi finanzjarji tal-klijenti, bi tkabbir ta' 18% fuq l-istess perjodu.

Matul l-2020 il-Grupp MeDirect kompla jkabbar il-numru tal-klijenti tiegħu b'rata konsistenti, b'żieda ta'13%, minn 67,000 għal 76,000.

MeDirect Belgium kabbar il-bażi tal-klijenti tiegħu b'20% – minn 43,000 għal 52,000.

F'Malta, MeDirect kompla jappoġġja l-ekonomija reali Maltija permezz ta' self lill-kumpaniji Maltin u lil intrapriżi żgħar u ta' daqs medju.

MeDirect Malta jipprovdi faċilitajiet ta' self kompletament kollateralizzati u servizzi bankarji tranżazzjonali għal negozji stabbiliti, b'kontroll u mmaniġjar strett tar-riskju.

Il-portafoll tas-self korporattiv baqa' stabbli fejn fil-31 ta' Diċembru 2020 dan kien ta' EUR 88.2 miljun.

Bi tweġiba għall-pandemija tal-COVID-19 u l-effett tagħha fuq in-negozji Maltin, MeDirect Malta nieda prodott ta' self bl-isem ta' MeAssist, li jikkonsisti minn pakkett ta' assistenza maħruġ b'kollaborazzjoni mal-Bank Malti tal-Iżvilupp, bil-għan li jappoġġja u jtejjeb l-aċċess għall-finanzjament bankarju għall-klijenti korporattivi.

Fil-bidu tal-2021, MeDirect nieda wkoll il-prodott il-ġdid tiegħu tas-self għad-djar (jew kif inhu magħruf iktar il- homeloans ) fis-suq Malti, biex b'hekk kabbar il-firxa ta' servizzi li joffri għall-konsumaturi personali.

L-għan ta' MeDirect huwa li jipprovdi tip ta' prodott ta' self għad-djar ġdid fis-suq Malti, b' mod aktar diġitalizzat, proċess aktar mgħaġġel biex tingħata risposta għall-applikazzjonijiet u strateġija ta' prezzijiet kompetittivi.

Ir-riżorsi umani huma komponent ewlieni tas-suċċess tal-Grupp.

Matul l-2020, il-Grupp saħħaħ it-tim maniġerjali tiegħu fil-livell tal-Grupp u ta' MeDirect Belgium u, minkejja l-COVID-19, kompla bis-suċċess kbir tiegħu li jattira talent ta' kalibru għoli u esperti diġitali biex jappoġġjaw l-objettivi strateġiċi tal-istess Grupp.

B'kollox, inħatru 70 persuna ġdida fl-2020.

Kważi żewġ terzi tar-reklutaġġ il-ġdid kien fil-qasam tat-Teknoloġija, tal-Mezzi Diġitali, tas-CRM, tal-Prodotti u tal- Marketing u tal- Compliance , sabiex titħaffef l-implimentazzjoni tal-pjan direzzjonali tal-WealthTech.

Wieħed mill-vantaġġi kompetittivi tal-Grupp huwa ċ-ċentru ta' servizz effiċjenti u ta' kwalità għolja li jopera f'Malta, li jinkludi t-Teknoloġija, il-Mezzi Diġitali, is-CRM, l-Operat u support functions .

Dan iċ-ċentru ta' servizz huwa s-sinsla tal-Grupp, u jappoġġja t-tnedija tal-istrateġija kummerċjali tiegħu u b'mod partikolari l-iżvilupp tal-pjattaforma WealthTech fi swieq differenti għall-konsumaturi bħal m'huma: Il-Belġju, l-Olanda u Malta, kif ukoll potenzjalment ġurisdizzjonijiet oħra fl-Ewropa.

F'kull pajjiż hemm timijiet dedikati għall- marketing u għall-prodotti, kif ukoll funzjonijiet ta' kontroll.

Din is-sistema internazzjonali tippermetti lill-MeDirect jespandi b'mod effiċjenti filwaqt li jibqa' flessibbli u viċin il-ħtiġijiet tas-suq lokali, b'mod partikolari mil-lat tal-klijent u dak regolatorju.

Storikament, il-Grupp minn dejjem investa b'mod sinifikanti fil-pjattaforma tat-Teknoloġija tiegħu bi spiża ta' madwar Eur40 miljun mill-2015 'il hawn, b'mod partikolari biex jiżviluppa l-kapaċitajiet diġitali u l-pjattaforma WealthTech.

Il-Grupp MeDirect kien wieħed mill-ewwel banek li implimenta kapaċitajiet li jippermettu li x-xogħol kollu jsir b'mod remot f'Marzu 2020 biex jindirizza l-isfidi operattivi ppreżentati mill-COVID-19.

Matul il-pandemija, MeDirect implimenta b'mod proattiv u rapidu miżuri biex jiżgura li l-bini tiegħu jibqa' kemm jista' jkun sigur filwaqt li appoġġja l-benesseri tal-impjegati u tal-klijenti kollha.

Fl-2020 kien hemm iktar investiment f'WealthTech u d-diversifikazzjoni tal-operat, filwaqt li l-proporzjonijiet ( ratios ) regolatorji baqgħu b'saħħithom minkejja telf sinifikanti relatat mal-COVID.

Il- balance sheet żdiedet b'29% fl-2020, minn Eur3.1 biljun għal Eur4.0 biljun.

Dan kien prinċipalment ikkawżat miż-żieda fil-portafoll tal-NHG (in-negozju tas-self għax-xiri ta' djar fl-Olanda).

Fil-31 ta' Diċembru 2020 il-portafoll tal-NHG kien jammonta għal Eur1.1 biljun, meta mqabbel ma' Eur0.1 biljun fil-31 ta' Diċembru 2019.

Sal-31 ta' Diċembru 2020 id-depożiti totali tal-klijenti kibru bi 12.7% għal EUR 2.7 biljun minn EUR 2.4 biljun fil-31 ta' Diċembru 2019.

Bħala riżultat ta' impairments li ttieħdu bi prudenza b'konnessjoni mal-COVID, il-Grupp MeDirect irrapporta telf, qabel it-taxxa, ta' EUR 75.2 miljun fis-sena finanzjarja li għalqet fil-31 ta' Diċembru 2020, meta mqabbel ma' profitt, qabel it-taxxa, ta' Eur 7.1 miljun fis-sena preċedenti.

Il-kawża ewlenija għat-telf kienu l- impairments ta' EUR65.2 miljun, li EUR55.7 miljun minnhom ġew diġa identifikati fl-ewwel nofs tas-sena fl-eqqel tal-konsegwenzi ekonomiċi mill-pandemija.

Barra minn hekk, il-Grupp ħa d-deċiżjoni ta' prudenza li jreġġa' lura l-assi netti ta' taxxa differita ( reversal of net deferred tax assets ) li naqsu b'Eur7.8 miljun meta mqabbla mal-31 ta' Diċembru 2019.

Il-benefiċċji tat-taxxa mhux utilizzati ma jiskadux, u t-treġġigħ lura ma jaffettwax il-flussi tal-flus futuri ( future cash flows ) jew il-possibiltà tal-Grupp li juża benefiċċji tat-taxxa ( tax benefits ) bħal dawn fil-futur.

Il-prestazzjoni finanzjarja tal-Grupp irriflettiet ukoll l-effetti tal-eżekuzzjoni tal-pjan ta' trasformazzjoni tiegħu; inkluż dħul aktar baxx mis-self li jagħti (b'sostituzzjoni gradwali ta' self korporattiv internazzjonali għal self għax-xiri tad-djar) u l-investiment sinifikanti li kompla jsir fil-pjattaforma WealthTech tiegħu.

Anke wara li assorba l- impairments relatati mal-COVID, il-proporzjonijiet kapitali ( capital ratios ) tal-Grupp baqgħu b'saħħithom, bil-proporzjon kapitali tal-Grad 1 ikun ta' 14.8% u l-proporzjon kapitali totali jkun ta' 17.3%, ferm iktar għoli mir-rekwiżiti tal-kapital regolatorju.

Il-Grupp jinsab ċert li l-mod kif sar il-proċess ta' proviżjonament kien wieħed serju, b'saħħtu u prudenti.

Jemmen ukoll li l- impairments li saru kienu meħtieġa u xierqa, li jirriflettu l-effetti tal-pandemija fuq is-self korporattiv internazzjonali tiegħu.

Il-Grupp jemmen li malli faqqgħet il-pandemija għamel il-provvedimenti meħtieġa, u dan jidher ukoll fit-tnaqqis ta' telf mill-impairments li kien hemm bżonn isiru fit-tieni nofs tas-sena finanzjarja.

Ir-riżervi ta' likwidità tal-Grupp baqgħu b'saħħithom, b' liquidity buffer ta' EUR685 miljun fil-31 ta' Diċembru 2020.

Il- Liquidity Coverage Ratio tal-Grupp kien aktar minn ħames darbiet ir-rekwiżit regolatorju (LCR ta' 563% meta mqabbel ma' rekwiżit regolatorju ta' 100%).

Fil-31 ta' Diċembru 2020 il-Leverage Ratio tal-Grupp kien ta' 5.7%, li anke dan huwa ferm ogħla mir-rekwiżit regolatorju ta' 3%.

Fl-isfond tal-COVID-19, il-Grupp ipprovda livelli eċċezzjonali ta' appoġġ lill-klijenti, lill-kollegi u lill-komunitajiet li jaqdi filwaqt li għamel progress qawwi lejn il-kisba tal-prijoritajiet strateġiċi tiegħu.

Il-Grupp huwa rikonoxxenti lejn l-impjegati kollha tiegħu għall-enerġija u għad-dedikazzjoni li wrew fi żminijiet tant diffiċli.

Is-Sur Denis qal: "Il-Grupp tagħna qed jiffaċċja l-2021 b'fiduċja qawwija li l-pjan ta' trasformazzjoni tiegħu, l-istaff ta' kalibru għoli u l-innovazzjoni mill-aktar avvanzata se jippermettulu jkompli jibni challenger bank diġitali b'futur promettenti ferm."

Ritratt: Me Direct Dan it-tagħrif twassal minn MeDirect.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60655a71e2f73_rand.td-a-rec-img{text-align:left}.td_uid_3_60655a71e2f73_rand.td-a-rec-img img{margin:0 auto 0 0}


Photo by Volodymyr Hryshchenko on Unsplash .td_uid_2_6065ad492ba69_rand.td-a-rec-img{text-align:left}.td_uid_2_6065ad492ba69_rand.td-a-rec-img img{margin:0 auto 0 0} Qed nagħmel pressjoni fuq il-Kummissjoni Ewropea biex tiżgura li l-Istati Membri ż-żgħar, bħal Malta, u ċ-ċittadini tagħhom, ikollhom aċċess għal prodotti farmaċewtiċi affordabbli, speċjalment matul il-pandemija tal-COVID.

B'mistoqsija urġenti lill-Kummissjoni Ewropea u ittra mill-Parlament Ewropew, ħeġġiġt lill-Kummissjoni biex tiżgura li l-provvista ta' mediċina affordabbli madwar l-Unjoni Ewropea tkun ġenwinament ipprovduta lill-Istati Membri kollha u liċ-ċittadini tagħhom, inkluż Malta.

Ir-regoli attwali tal-Unjoni Ewropea joħolqu diskriminazzjoni inġusta kontra l-Istati Membri b'sistemi tas-saħħa u swieq farmaċewtiċi iżgħar, bħal Malta.

Fil-qagħda attwali, id-deċiżjoni li prodott jitqiegħed b'mod effettiv fis-swieq tal-Istati Membri hija bbażata biss fuq l-interessi kummerċjali u ekonomiċi tal-kumpaniji farmaċewtiċi.

F'ħafna każijiet, dawn il-kumpaniji privati m'għandhom l-ebda interess jew inċentivi biex iqiegħdu prodott mediċinali fis-suq ta' Stati Membri żgħar, bħal Malta.

Din is-sitwazzjoni toħloq aċċess diffiċli għall-mediċini bi prezzijiet raġonevoli għall-pazjenti Maltin, prezzijiet ogħla għall-prodotti farmaċewtiċi, u spiss anke l-irtirar ta' prodotti partikolari.

Għal dawn ir-raġunijiet, Malta baqgħet dipendenti ħafna fuq il-provvista tal-mediċini li ġejja jew tgħaddi mill-Gran Brittanja.

Sfortunatament, bil-ħruġ tar-Renju Unit mill-UE, Malta u l-Istati Membri f'sitwazzjoni simili se jiffaċċjaw problema immedjata ta' aċċess u nuqqas ta' prodotti farmaċewtiċi u mediċinali.

Il-pazjenti Maltin m'għandhomx jiġu mċaħħda minn prodotti mediċinali speċjalment f'nofs kriżi tas-saħħa u tal-pandemija.

Jekk prodott ikun awtorizzat fis-Suq Uniku, dan għandu jkun disponibbli fl-Istati Membri kollha u ċ-ċittadini Maltin ma għandhomx jiġu mċaħħda jew miċħuda l-aċċess għall-prodotti mediċinali.

Huwa għalhekk li tlabt lill-Kummissjoni Ewropea biex tintervjeni u tiżgura li l-interessi pubbliċi jiġu mħarsa, u li l-aċċess għall-mediċini ma jkunx jiddependi purament mill-interessi ekonomiċi.

Kulħadd għandu jkollu d-dritt għal aċċess f'waqtu għal kura tas-saħħa ta' kwalità tajba, bi prezz raġonevoli, preventiva, u kurattiva, però sforunatament dan mhux garantit illum fl-Unjoni Ewropea. .td_uid_3_6065ad492bc58_rand.td-a-rec-img{text-align:left}.td_uid_3_6065ad492bc58_rand.td-a-rec-img img{margin:0 auto 0 0}


Id-Dipartiment tal-Fiżjoterapija fl-Isptar Karin Grech ġie rinovat b'xogħlijiet ta' tisbiħ fid-dehra ġenerali tal-kmamar u tal-faċilitajiet, biex titjieb l-esperjenza tal-impjegati u tal-pazjenti.

Dan ħabbritu Steward Health Care Malta fejn qalet li dan l-investiment fl-isptarijiet tagħha isegwi proġett ieħor li tħabbar m'ilux ta' titjib estensiv fid-Dipartimenti tal-Emerġenza u tal-Outpatients tal-Isptar Ġenerali ta' Għawdex.

Il-kumpanija qalet li fid-Dipartiment tal-Fiżjoterapija fl-Isptar Karin Grech, barra tisbiħ ġenerali, inbidlet ukoll is-sistema tal-elettriku u tqiegħdet art ġdida tal-vinyl fid-dipartiment kollu għal ambjent aktar sigur għall-impjegati u l-pazjenti.

Fid-dipartiment tal-fiżjoterapija jattendu persuni ta' etajiet differenti u b'kundizzjonijet mediċi varji u kull sena fid-dipartiment isiru madwar 40,000 vista lil pazjenti in-patient kif ukoll out-patient, stqarret Dr Nadine Delicata, id-Direttur Eżekuttiv ta' Steward Malta.

Qalet kif il-post qatt ma kien ġie rranġat minn meta s-servizzi ġew trasferiti mill-Isptar San Luqa għal Mater Dei fl-2007 u kif b'hekk il-proġett intlaqa' tajjeb ħafna.

"It-tisbiħ li sar fil-faċilitajiet kliniċi u tal-impjegati se jgħin biex, temporanjament, id-dipartiment jibqa' joffri s-servizzi tiegħu sa ma jinbena u jibda jintuża l-isptar il-ġdid ta' riabilitazzjoni," qalet Delicata.

Irringrazzjat lil dawk kollha li jużaw is-servizzi u lill-impjegati tal-paċenzja u l-koperazzjoni tagħhom sa ma tlesta l-proġett, li kien qed isir f'fażijiet differenti biex b'hekk, kemm jista' jkun, ma kienx affettwat l-għoti tas-servizzi waqt li saru x-xogħlijiet.

Bis-saħħa ta' aktar spazji kliniċi fid-dipartiment tal-fiżjoterapija, l-impjegati se jkunu jistgħu jaħdmu f'aktar kumdità u jtejbu s-servizzi offruti, qalet il-kumpanija.

Qalu wkoll kif fil-gym l-ġdid, il-fiżjoterapisti se jkunu jistgħu jiggwidaw aħjar lill-pazjenti b'aktar programmi ta' eżerċizzju u mobilità u l-postijiet il-ġodda tad-dipartiment jinkludu taqsima għar-riabilitazzjoni newroloġika tal-pazjenti.

Il-proġett ħoloq ukoll spazji ġodda għal sessjonijiet ta' taħriġ u informazzjoni li qabel ma kinux hemm u spazji apposta għall-uffiċċji tal-istaff biex ikunu jistgħu jaħdmu b'mod virtwali, f'sessjonijiet ta' kura online, waqt il-pandemija tal-Covid-19, ikkonkludiet Delicata.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60656ea608f32_rand.td-a-rec-img{text-align:left}.td_uid_3_60656ea608f32_rand.td-a-rec-img img{margin:0 auto 0 0}


Ritratt: Arnold Cassola FB .td_uid_2_606565b013f94_rand.td-a-rec-img{text-align:left}.td_uid_2_606565b013f94_rand.td-a-rec-img img{margin:0 auto 0 0} F'Jum il-Ħelsien, grupp ta' azzjonisti kontra l-iżvilupp eċċessiv qed issaqsu lin-nies biex jipprotestaw billi jbidlu r-ritratt tagħhom fuq il-midja soċjali b'ritratt li juri żvilupp eċċessiv f'Malta jew Għawdex bil-hashtag #Ħelsien jew #Freedom.

Dan qed jagħmluh bħala ġest simboliku li juri li "mhux kuntenti bl-iżvilupp żejjed" u bit-tama li jaqjmu aktar għarfien fuq is-suġġett.

Fuq il-midja soċjali jidher li dan qed isir għax dan il-grupp ta' individwi qed jiddejqu bl-iżvilupp eċċessiv u l-attitudni lejh u mhux għax huma kontra l-iżvilupp neċessarju u sensittiv.

Qalu kif hemm frame speċifiku fuq Facebook li jista' jintuża madwar ir-ritratt, għal kull minn jixtieq jipparteċipa f'din il-protesta fuq il-midja soċjali.

Aktar kmieni din is-sena Il-Kunsill Lokali tan-Nadur joġġezzjona għall-iżvilupp ta' 71 appartament Il-frame juri grupp ta' statwi li kienu skoperti fix-Xagħra u jservi bħala kuntrast bejn il-wirt u t-tip ta' kostruzzjoni li qed tiddomina x-xena lokali.

Il-grupp ta' individwi qalu li huma kontra l-blokok enormi li qed jitilgħu fejn xulxin, li ma jservux tajjeb għall-identità tal-irħula f'Malta u f'Għawdex u kif iż-żewġ gżejjer jistħoqilhom aħjar.

Kull min jixtieq jipparteċipa, jista' jagħmel dan billi jagħżel ritratt li juri żvilupp eċċessiv u jżied il-frame billi jfittex 'ħelsien'.

Fi Frar Ir-rebgħa eċċessiva qed ittellef il-ġmiel ta' Għawdex – GUG Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606565b014241_rand.td-a-rec-img{text-align:left}.td_uid_3_606565b014241_rand.td-a-rec-img img{margin:0 auto 0 0}


Miguela Xuereb .td_uid_2_606564b5d9400_rand.td-a-rec-img{text-align:left}.td_uid_2_606564b5d9400_rand.td-a-rec-img img{margin:0 auto 0 0} It-tifel tal-ġurnalista assassinata Daphne Caruana Galizia saħaq li l-akkużati fil-qtil t'ommu m'għandhomx jingħataw il-maħfra presidenzjali biex jiżvelaw il-mandant tad-delitt li skont huma huwa eks Ministru.

L-aħwa Degiorgio jitolbu maħfra biex jiżvelaw min hu l-politiku li ordna l-qtil ta' Daphne Matthew Caruana Galizia f'kitba qasira fuq Facebook qal li l-qattiela għandhom jibqgħu jitmermru l-ħabs u mhux jingħataw il-maħfra presidenzjali.

Huwa kien qiegħed jirreaġixxi għall-istqarrija li ħarġet iktar kmieni llum mill-avukat tal-aħwa Degiorgio, Alfred u George.

Fl-istqarrija l-avukat tal-aħwa qal li l-aħwa jinsabu mħassbin fuq il-kunflitt ta' interess li jista' jkun hemm fil-Kabinett biex dan jirrakkomanda li huma jingħataw maħfra presidenzjali għall-assassinju ta' Daphne Caruana Galizia.

L-aħwa Degiorgio mħassbin fuq il-kunflitt ta' interess fil-Kabinett biex huma jingħataw maħfra Din mhux l-ewwel kitba ta' Caruana Galizia dwar it-talba għall-maħfra presidenzjali li l-aħwa Degiorgio qegħdin jagħmlu dwar l-qtil ta' Daphne Caruna Galizia.

Jumejn ilu Matthew fuq il-paġna ta' Facebook qal li l-maħfra presidenzjali ma twassalx għall-kundanna.

Huwa qal li kollox għandu jiġi mikxuf permezz ta' xogħol investigattiv u dan m'għandux isir għall-ispejjeż t'ommu għax hi diġà ħallset ħafna.

Dwar dan il-qtil, akkużati ma kienx hemm biss l-aħwa Degiorgio iżda wkoll Vince Muscat magħruf bħala l-Koħħu.

Huwa ammetta l-involviment tiegħu f'dan il-każ u qiegħed jiskonta sentenza ta' 15-il sena ħabs.

Fi Frar li għadda l-Koħħu ngħata l-maħfra presidenzjali għall-involviment tiegħu fil-qtil tal-avukat Carmel Chircop li seħħ fl-2015.

Il-Koħħu jitkellem fuq il-qtil tal-Avukat Chircop biex titnaqqaslu s-sentenza Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606564b5d968e_rand.td-a-rec-img{text-align:left}.td_uid_3_606564b5d968e_rand.td-a-rec-img img{margin:0 auto 0 0}


Ritratt: MECP .td_uid_2_6065672ac3553_rand.td-a-rec-img{text-align:left}.td_uid_2_6065672ac3553_rand.td-a-rec-img img{margin:0 auto 0 0} Ġiet installata sorting line ġdida fil-faċilità tal-WasteServ f'Marsaskala li kuljum qed tipproċessa madwar disa' tunnellati ta' metall li jintremew fil-borża s-sewda.

Dan ħabbru l-Ministru għall-Ambjent, Aaron Farrugia, fejn qal kif din is-sorting line ġdida qed tirkupra madwar 600,000 bott tal-landa kuljum.

Qal kif il-metall qed jitneħħa bl-użu ta' magnetic separator u tagħmir mekkaniku ieħor biex jiġi ttrasferit fuq conveyor belt u jkun magħżul manwalment ħalli jintagħżel biss metall ta' kwalità tajba.

Matul iż-żjara tiegħu fil-faċilità tal-WasteServ, il-Ministru ħeġġeġ lill-pubbliku biex ikompli jissepara l-iskart u stieden lill-industrija biex tieħu eżempju ta' kif il-kunċetti ta' prevenzjoni, użu mill-ġdid, u riċiklaġġ jistgħu jiġu implimentati b'mod sostenibbli.

"It-tagħmir li qed jintuża f'dan il-proċess ġie ddisinjat internament mit-tim tal-WasteServ billi ntuża tagħmir li ma kienx se jibqa' jintuża u kien se jitneħħa miċ-ċirkulazzjoni," qal il-Ministru.

Il-Ministru nnotta kif minbarra l-irkupru ta' tunnellati f'materjal riċiklabbli li jiswa ħafna flus, tagħmir li kien se jiġi skreppjat ġie użat mill-ġdid filwaqt li ġew żgurati l-ogħla standards ambjentali, u tas-saħħa u tas-sigurtà.

Aktar dwar is-suġġett Filmat: Aktar spetturi mal-WasteServ biex jiċċekkjaw l-iskart li jidħol Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6065672ac37eb_rand.td-a-rec-img{text-align:left}.td_uid_3_6065672ac37eb_rand.td-a-rec-img img{margin:0 auto 0 0}


Ritratt: Knisja.mt .td_uid_2_60659d0173ad7_rand.td-a-rec-img{text-align:left}.td_uid_2_60659d0173ad7_rand.td-a-rec-img img{margin:0 auto 0 0} Matul ix-xahar ta' April, l-Arċisqof Charles J Scicluna ser ikompli jiċċelebra quddies matul il-ġimgħa kif ukoll nhar ta' Ħadd.

Dawn iċ-ċelebrazzjonijiet liturġiċi qed jixxandru fuq TVM2, Knisja.mt u Newsbook.com.mt.

Il-quddies organizzat mill-Arċidjoċesi ta' Malta qed jixxandar: Mit-Tnejn sas-Sibt fid-9:30 a.m. mill-Kappella tal-Madonna ta' Manresa, fil-Kurja tal-Arċisqof, il-Furjana.

Wara l-quddiesa tingħad it-talba tar-Rużarju.

Dan il-ħin ta' talb jiġi mtenni fuq TVM2 fil-5:30 p.m. mit-Tnejn sal-Ġimgħa.

Kull nhar ta' Ħadd fid-9:30 a.m. tiġi ċċelebrata quddiesa fuq TVM2, Facebook u YouTube.

Din tiġi mtennija fuq TVM2 fis-6:30 p.m. F'dawn il-ġranet Monsinjur Arċisqof se jiċċelebra l-quddies f'dawn il-knejjes: Il-Ħamis 1 ta' April, Ħamis ix-Xirka, fid-9:30 a.m., Monsinjur Arċisqof jiċċelebra l-Quddiesa tal-Griżma, fil-Katidral ta' San Pawl, l-Imdina.

Fis-6:00 p.m., l-Arċisqof imexxi l-Quddiesa fl-Ikla tal-Mulej u wara ħin qasir ta' adorazzjoni quddiem l-artal tar-ripożizzjoni fil-Katidral ta' San Pawl, l-Imdina.

Dawn jixxandru fuq TVM2.

Il-Ġimgħa 2 ta' April, il-Ġimgħa l-Kbira, fid-9:30 a.m., Monsinjur Arċisqof imexxi l-Uffiċċju tal-Qari u t-Tifħir ta' Sbiħ il-Jum, fil-Kappella tal-Madonna ta' Manresa fil-Kurja tal-Arċisqof, il-Furjana.

Fit-3:30 p.m., Monsinjur Arċisqof imexxi l-Azzjoni Liturġika tal-Passjoni u l-Mewt tal-Mulej, fil-Katidral ta' San Pawl, l-Imdina.

Fis-7:00 p.m., Monsinjur Arċisqof jitlob il-Via Crucis mis-Seminarju tal-Arċisqof, Tal-Virtù.

Dawn jixxandru fuq TVM u TVM2.

Is-Sibt 3 ta' April, Sibt il-Għid, fid-9:30 a.m., Monsinjur Arċisqof imexxi l-Uffiċċju tal-Qari u t-Tifħir ta' Sbiħ il-Jum, fil-Kappella tal-Madonna ta' Manresa fil-Kurja tal-Arċisqof, il-Furjana.

Fit-8:00 p.m., Monsinjur Arċisqof imexxi l-liturġija tal-Vġili tal-Għid, fil-Katidral ta' San Pawl, l-Imdina.

Dawn jixxandru fuq TVM u TVM2.

Il-Ħadd 4 ta' April, fid-9:30 a.m., Monsinjur Arċisqof jiċċelebra Quddiesa Stazzjonali tal-Għid il-Kbir tal-Mulej, fil-Katidral ta' San Pawl, l-Imdina.

Din tixxandar fuq TVM2.

L-Erbgħa 7 ta' April, fid-9:30 a.m., Monsinjur Arċisqof jiċċelebra quddiesa mill-knisja parrokkjali l-qadima ta' Santa Katarina, magħrufa bħala l-Knisja ta' San Girgor, iż-Żejtun, fil-festa ta' San Girgor.

Din tixxandar fuq TVM2.

Il-Ħadd 11 ta' April, Ħadd tal-Ħniena Divina, fid-9:30 a.m., Monsinjur Arċisqof jiċċelebra quddiesa tal-festa tal-Ħniena Divina, fis-Santwarju Ħniena Divina, San Pawl tat-Tarġa.

Din tixxandar fuq TVM2.

Il-Ħadd 18 ta' April, fid-9:30 a.m., Monsinjur Arċisqof jiċċelebra quddiesa.

Din tixxandar fuq TVM2.

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60659d0173d60_rand.td-a-rec-img{text-align:left}.td_uid_3_60659d0173d60_rand.td-a-rec-img img{margin:0 auto 0 0}


Xi familji jibagħtu lil uliedhom l-iskola mingħajr lunch għax m'għandhomx minn fejn , qalet Marika Borg Wirth.

Borg Wirth li tikkoordina s-sezzjoni tal-Caritas f'San Ġiljan spjegat "aħna ma nemmnux li għandna nagħtu l-ħuta lin-nies imma nipprovduhom l-qasba biex jaqbdu l-ħut."

Madankollu, qalet il-ħaddiema soċjali, xi nies isibu ruħhom f'sitwazzjonijiet estremi u għandhom bżonn għajnuna materjali urġenti.

"Ikkollna ċirkostanzi ta' familji li lanqas jkollohom biex jagħmlu l-lunches tal-iskola," qalet, filwaqt li familji oħra ma jifilħux iħallsu għal mediċina jew bżonnijiet bażiċi bħal per ezempju water heater .

Hija qalet li avolja ċertu skejjel, speċjalment tal-gvern, jipprovdu l-ikel dan jirrikjedi proċess twil u "għalhekk l-emergency funds huma importanti ħafna."

Dawn l-fondi jipermettu lil Caritas tgħin familji li ma jwasslux sal-aħħar tax-xahar.

"Ġieli kellna ċirkostanzi fejn familji ma jkollhomx pakett għaġin u bott tadam biex jieklu."

Hija qalet li fl-aħħar ġimgħat t-taqsima Caritas li tmexxi pprovdiet mill-inqas tliet familji heaters tal-ilma f'nofs ix-xitwa.

Fost in-nies li għandhom bżonn għajnuna urġenti, Borg Wirth qalet li hemm anzjani u vittmi ta' abbuż domestiku li m'għandhomx il-mezzi meħtieġa biex jgħixu.

"Bħalissa qed inħallsu għall-mediċini ta 'persuna li jiswew €100 fix-xahar," qalet, u żiedet tgħid li hija tad-daħq li tistenna li xi pensjonanti jgħaddu bi €450 fix-xahar.

Waqt li elenkat tipi differenti ta 'faqar, Borg Wirth qalet li dawn kollha jwasslu għall-esklużjoni soċjali.

Borg Wirth kien qed jitkellem ma' Sylvana Debono fuq il-kampnaja Itma' u Libbes .

Din hija l‐kampanja tar‐Randan 2021 organizzata mill‐Arċidjoċesi ta' Malta permezz tat‐Taqsima tad‐Djakonija fil‐Parroċċi ta' Caritas Malta, flimkien ma' Newsbook.com.mt u 103 Malta's Heart .

Din il-kampanja hi mmirata biex ittaffi ftit mit-tbatija tal‐persuni li għaddejjin minn ċirkostanzi diffiċli.

L‐għan hu li jinġabru flus biex jitħallsu ikliet għall‐persuni fil‐bżonn, kif ukoll jinġabru ħwejjeġ użati li għadhom f'kundizzjoni tajba.

Iż‐żewġ inizjattivi se jkunu qed jiġu mmaniġġjati b'mod innovattiv u differenti mill‐kampanji tradizzjonali ta' ġbir ta' ikel u ħwejjeġ.

Id-dinjità tal-persuni li jirċievu l-għajnuna se tkun fiċ-ċentru ta' din il-kampanja.

X'tista tagħmel?

Itma' u libbes: lest tgħin lil persuni fil-bżonn?

Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606565f8e5f29_rand.td-a-rec-img{text-align:left}.td_uid_3_606565f8e5f29_rand.td-a-rec-img img{margin:0 auto 0 0}


Belle de Jong ilha taffaċċja l-kundizzjoni mentali bipolar minn meta kellha 20 sena, meta spiċċat l-Isptar Monte Karmeli minħabba episodju ta' psikożi, sintomu wieħed mill-ħafna tal-kundizzjoni.

Illum il-ġurnata hi tgħid li hi kwistjoni ta' ħajja jew mewt, u aċċettat li hi xi ħaġa li trid tibqa' taffaċċja għal ħajjitha kollha.

Għalkemm il-mediċina tgħinha, trid tkun hi li tfendi għaliha nfisha u tqum fuq saqajha.

Tiddeskrivi kif tħossha bħallikieku hi żewġ persuni f'persuna waħda, li jistgħu jitfaċċaw meta jfettlilhom, imma jiddependi minnha biex jirnexxilha tikkontrollaha.

Madankollu, Belle mhux minn dejjem kienet taċċetta s-sitwazzjoni kif taċċettaha llum.

Belle tiddeskrivi kif ta' 20 sena saret taf li hi bipolar, u kienet intbagħtet l-Isptar Monte Karmeli f'Ħ'Attard b'episodju ta' psikożi, meta ma setgħetx tiddistingwi bejn dak li hu veru u dak li mhux.

Il-burdati tagħha bdew ivarjaw mill-estrem ta' dipressjoni serja għall-estrem l-ieħor ta' manija.

It-tlajja' u l-inżul tal-manija u d-dipressjoni Id-dipressjoni bdiet tħabbat wiċċha magħha meta kienet għadha tfajla.

Tgħid li kienet tħossha vojta, bħallikieku riedet kollox ħlief li tgħix.

Kellha qalbha maqtugħa mid-dinja u minn ħajjitha.

L-iżjed affarijiet żgħar, bħal li tieħu xawer, bdew jinħassu ta' sfida kbira, u kien ikollha verament timbutta lilha nfisha biex tagħmel affarijiet ta' kuljum.

Tgħid li darba, psikjatra staqsieha kemm taħseb fuq is-suwiċidju.

"Normali," wieġbet Belle, iżda l-psikjatra qalilha, "In-normali hu qatt."

Kien jgħaddilha minn moħħha biex ittemm ħajjitha ta' kuljum, għax id-dipressjoni jirnexxilha toskura kollox fil-ħajja.

Mill-banda l-oħra, Belle esperjenzat ukoll il-manija ewforika, li fi kliemha, iġġiegħlek tħossok "superuman."

Tgħid li tħossok kunfidenti, saħansitra żżejjed, u jkollok burdata tal-ġenn għal ġimgħat sħaħ jew anke xhur.

Kellha 18-il sena meta esperjenzat il-manija għall-ewwel darba, meta n-nies kienu jgħidulha biex tikkalma ftit.

Imma hi ma kellhiex moħħ.

Il-manija, skont Belle, iġġib magħha wkoll ħsibijiet mgħaġġlin, irritabbiltà u anke traskuraġni għax tispiċċa tfittex il-gost, tonfoq il-flus li ma jkollokx, u anke tirrovina relazzjonijiet ma' dawk qrib tiegħek, imma tibda tħossok ferħan se ttir.

Imbagħad, tispjega Belle, hemm l-ipomanija, li hi verżjoni iżjed ħafifa tal-manija.

Fiż-żewġ fażijiet, ma kinitx tħoss il-ħtieġa li torqod jew tiekol.

Tgħid li bdiet iddoqq ix-xogħol ta' Mozart fuq il-pjanu u taqra l-kitbiet ta' Einstein bla problema ta' xejn.

Kienet toħroġ xi ħamest ijiem fil-ġimgħa u dejjem tara li jkollha kumpanija.

Kienet issiefer, tberbaq il-flus u anke tipprova ħafna tipi ta' droga.

Miguela Xuereb "Kif stajt nemmen kif nara r-realtà meta spiċċajt fi sptar mentali talli emmint lil moħħi?"

Belle tgħid li l-iżvantaġġi tal-manija huma li ġġiegħlek tinsa xi affarijiet li tkun għamilt, u anke jiddispjaċik minn ċerti deċiżjonijiet li tieħu.

Ma tkunx tista' tlaħħaq mal-ħsibijiet tiegħek stess.

Hija tgħid li l-manija wasslitha għall-paranoja.

Tispjega li l-manija twassal għad-dipressjoni jew għall-psikożi.

Belle tiddeskrivi l-ġimgħat li fihom kienet fi stat psikotiku bħala l-iżjed żmien tal-biża' f'ħajjitha.

Issa ilha sena li kellha episodju psikotiku, u rkuprat kompletament.

Għall-bidu kienet tmur Monte Karmeli kull ġimagħtejn biex titkellem mal-psikjatra u mat-tobba.

Kienet tipprova toħroġ fl-ewwel ftit xhur, iżda kienet tirrealizza li ma tistax tesponi ruħha għal tant nies u affarijiet, peress li s-sintomi psikotiċi kienu jerġgħu jitfaċċaw, pereżempju f'xi ristorant storbjuż u mimli nies.

Hija tistqarr li l-akbar sfida tagħha kienet li titgħallem terġa' tafda lilha nfisha.

"Għax kif stajt nistrieħ fuq il-perċezzjonijiet tiegħi meta xi darba kienu daqshekk imħawdin?

Kif nista' nemmen il-mod kif nipperċepixxi r-realtà, meta spiċċajt fi sptar mentali talli emmint lil moħħi?

Kif nista' ngħix il-ħajja b'mod kunfidenti mill-ġdid meta esperjenzajt attakk daqshekk intensiv fuq is-sanità tiegħi?" tistaqsi Belle.

Illum Belle kif taffaċċja s-sitwazzjoni?

Belle tispjega li l-irkupru ħa l-ħin tiegħu: il-mediċina, it-terapija, ir-riflessjoni.

Kienet tikteb, iżżomm kont tal-progress li tagħmel, titkellem ma' sħabha.

Illum il-ġurnata dawn l-affarijiet għadhom iżommuha għaddejja wkoll.

Għadha tikteb fuq il-burdati u l-esperjenzi li jkollha, tagħmel il-yoga u tmur togħdos.

Tgħallmet issib modi kif tikkontrolla l-ansjetà li jkollha.

Illum il-ġurnata Belle tistaqsi lilha nfisha kif qed tħossha f'diversi ħinijiet tal-ġurnata.

Tistaqsi lilha nfisha hux qed tħossha ħażin dak il-mument jew hix tħossha hekk tul il-ġurnata kollha, jew kemm se tħalli l-affarijiet jiggravaw qabel tieħu azzjoni.

Fl-aħħar mill-aħħar, hi tagħraf li din l-esperjenza kienet għaliha waħda ta' tagħlim u li għenitha tikber.

Belle tgħid li l-affarijiet li tgħallmet tul din l-aħħar sena jiswew mitqlu deheb, u li hi kuntenta li qed jirnexxilha tagħsar din l-esperjenza qarsa biex minnha tieħu affarijiet ta' sugu li se jiswewlha għal għomorha.

Belle de Jong titkellem favur is-saħħa mentali ma' Mental Health Association Malta Esperjenza oħra ta' din il-kundizzjoni Filmat: "Trid tifhem li meta ma jġibx ruħu sew, ma jkunx hu imma l-marda" Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_606572eb305fc_rand.td-a-rec-img{text-align:left}.td_uid_3_606572eb305fc_rand.td-a-rec-img img{margin:0 auto 0 0}


.td_uid_2_6065c58fd6bcd_rand.td-a-rec-img{text-align:left}.td_uid_2_6065c58fd6bcd_rand.td-a-rec-img img{margin:0 auto 0 0} What's on Newsbook: Dinja Ewropa jħares lejn id-dibattitu li sar fis-sessjoni plenarja dwar l-aħħar żviluppi dwar Malta l-ġimgħa li għaddiet.

Kif indirizzaw is-sitwazzjoni l-MEPs Maltin?

Insegwu l-interventi li saru.

Waqt What's on Newsbook: Dinja Ewropa se nħarsu wkoll lejn kampanja informattiva li qed jikkordina l-Kunsill tal-Istudenti Universitarji ta' Malta bl-isem Your FuturEU li qed issir bl-appoġġ tal-Uffiċċju tal-Parlament Ewropew.

What's on Newsbook: Dinja Ewropa għandu produzzjoni u preżentazzjoni ta' Jesmond Saliba, bil-kollaborazzjoni u l-għajnuna finanzjarja tal-Uffiċċju tal-Parlament Ewropew f'Malta. .td_uid_3_6065c58fd6ec7_rand.td-a-rec-img{text-align:left}.td_uid_3_6065c58fd6ec7_rand.td-a-rec-img img{margin:0 auto 0 0}


Ritratt ta' Robert Abela: Miguela Xuereb .td_uid_2_6065d6dbb1b21_rand.td-a-rec-img{text-align:left}.td_uid_2_6065d6dbb1b21_rand.td-a-rec-img img{margin:0 auto 0 0} Il-ħidma tal-għexieren ta' eluf ta' persuni fis-soċjetà tagħna li jaħdmu b'mod volontarju għandha valur imprezzabbli.

Dawn il-volontarji jagħmlu ġid kbir u jkattru fostna sens ta' altruwiżmu u impenn favur il-ġid komuni .

Ta' kuljum, eluf fostna jiddedikaw il-ħin liberu tagħhom, spiss anke l-flus tagħhom, għal għan soċjali li jemmnu fih.

Jaħdmu bla ħlas biex jagħtu servizzi li wisq probabbli, li kieku ma jkunx għall-impenn tagħhom ma jingħatawx .

Hekk jiġri fil-każini tal-banda, fl-għaqdiet tal-armar tal-festi, fl-għaqdiet tan-nar, fl-assoċjazzjonijiet tal-iscouts, fl-għaqdiet ambjentali, fl-għaqdiet li jippromwovu d-drittijiet tal-annimali, fl-għaqdiet sportivi, fl-organizzazzjonijiet li jassistu lil migranti, fl-għaqdiet li jipprovdu kura lil persuni b'diżabilità, fl-organizzazzjonijiet li jaħdmu għal ambjent demokratiku u r-rispett tad-drittijiet tal-bniedem, fl-għaqdiet li jippromwovu l-edukazzjoni, fl-organizzazzjonijiet li jippromwovu l-arti u f'bosta oħrajn li jaħdmu f'oqsma oħra.

Bil- ħolqien tal-Uffiċċju tal-Kummissarju għall-Organizzazzjonijiet Volontarji fis-sena 2007 dan is-settur għadda minn sitwazzjoni fejn ma kien hemm l-ebda regolamentazzjoni għal sitwazzjoni fejn għall-ewwel darba kellna sistema b'regoli ċari, bir-reġistrazzjoni ta' għaqdiet u awditjar tal-finanzi tagħhom.

Iż-żmien wera li dan kien pass għaqli, meħud b'mod raġonevoli u fil-proporzjon xieraq għas-soċjetà tagħna .

Matul is-snin, eluf ta' organizzazzjonijiet irreġistraw ruħhom u bdew jissottemettu rapporti regolari dwar id-dħul u l-infiq tagħhom.

Iżda dan l-aħħar, f'dan is-settur beda jberraq bil-kbir .

L-affarijiet marru għall-agħar, u mhux ftit.

Permezz ta' avviż legali l-Gvern impona restrizzjonijiet bla preċedent fuq il-mod kif l-organizzazzjonijiet volontarji jiffinanzjaw ruħhom.

Il-Gvern abolixxa d-dritt awtomatiku tal-għaqdiet volontarji reġistrati mal-Kummissarju tal-Organizzazzjonijiet Volontarji li jiġbru donazzjonijiet mingħand il-pubbliku .

Issa biex għaqda volontarja tagħmel ġbir mingħand il-pubbliku teħtieġ permess mingħand il-Kummissarju u jekk dan jingħata jkun validu għal sitt xhur biss.

Kull sitt xhur jeħtieġ li l-permess ikun imġedded.

Biex jingħata l-permess irid ikun speċifikat minn qabel il-jiem li fihom ikun se jsir il-ġbir u l-identità tal-persuni li jkunu se jagħmlu l-ġbir.

Dawn ir-restrizzjonijiet saħansitra jagħtu l-awtorità lill-Kummissarju li jġiegħel lill-għaqdiet jippreżentaw iċ-ċertifikat tal-kondotta tal-Pulizija ta' dawk il-persuni li l-għaqdiet iqabbdu biex jiġbru l-flus f'isimhom.

Bir-restrizzjonijiet il-ġodda imposti mill-Gvern ta' Robert Abela, biex għaqda tagħmel ġbir ta' flus f'postijiet pubbliċi jeħtieġ li ġġib mingħand il-kummissarju laned issiġillati minn persuni magħżula mill-kummissarju.

Wara li jsir il-ġbir, l-għaqda tkun obbligata tieħu lura l-laned tal-ġbir lura l-uffiċċju tal-Kummissarju, imbagħad hemm jitkissru s-siġilli u jingħaddu l-flus fil-preżenza ta' uffiċjal pubbliku mqabbad mill-kummissarju .

Nafu li l-każini tal-banda, l-għaqdiet tan-nar u l-gruppi tal-armar tal-festi ħafna drabi jirsistu biex jiġbru flus biex jiffinnanzjaw il-ħidma tagħhom b'risq il-festa tar-raħal billi, fost l-oħrajn, iqassmu envelopes fid-djar li mbagħad jinġabru fil-ġimgħat ta' wara bid-donazzjonijiet.

Dan hu sors ewlieni ta' finanzjament għal ħafna minn dawn l-għaqdiet.

Anke hawn daħlet sikkatura esaġerata bl-avviż legali.

Issa dawn l-għaqdiet huma imġiegħla jistampaw numru differenti fuq kull envelope li jqassmu u wara li jiġbru lura, l-envelopes ikunu jistgħu jiftħuhom biss fil-preżenza ta' professjonist b'warrant, bħal pereżempju Nutar, li għandu jgħodd il-flus flimkien magħhom .

Dan kollu joħloq burokrazija esaġerata fuq l-għaqdiet.

Apparti minn hekk, qed joħloq il-biża' fost l-għaqdiet li issa l-pubbliku mhux se jħossu komdu jagħti donazzjonijiet b'dan il-mod, għaliex issa n-nies jistgħu jissuspettaw li l-ammont tad-donazzjonijiet tagħhom mhux se jibqa' kunfidenzjali.

Dawn ir-restrizzjonijiet huma prova ċara ta' bidla għall-agħar fl-atteġġjament tal-Gvern fil-konfront tal-għaqdiet volontarji .

Il-Gvern qed jistma lill-persuni involuti fil-qasam tal-volontarjat bħala nies li mhux ta' min jafda .

Biex tkompli tgħaxxaqha, il-gvern qabbad biex jieħu ħsieb l-applikazzjonijiet u l-infurzar ta' dawn ir-restrizzjonijiet fuq il-ġbir tal-għaqdiet eks-Assistent Kummissarju tal-Pulizija li kien imġiegħel jirriżenja mill-Korp tal-Pulizija b'diżunur .

Mhux kumbinazzjoni li l-Gvern impona dawn ir-restrizzjonijiet denji ta' pajjiż totalitarju fl-istess żmien li fih pajjiżna qiegħed taħt il-lenti tal-Moneyval.

Hi l-fehma ta' ħafna, inkluż tiegħi, li l-għaqdiet volontarji qed iħallsu, inġustament, prezz qares għall-fatt li għal snin f'pajjiżna nies fil-poter għamlu li riedu, wettqu reati faħxija b'impunità totali u ħammġu isem pajjiżna .

Għall-qerq ta' dawk fil-poter se jkollhom iħallsu eluf ta' Maltin onesti li jiddedikaw il-ħin liberu tagħhom għal għan soċjali .

Dawn ir-restrizzjonijiet se jagħmluha diffiċli ħafna biex l-għaqdiet volontarji jiffunzjonaw.

Ħafna għandhom dubji serji dwar il-legalità tagħhom.

Huma regolamenti li tistenniehom f'pajjiżi fejn mhix rispettata l-libertà ta' assoċjazzjoni u żgur mhux f'pajjiż demokratiku bħalma suppost hu Malta .

Jeħtieġ li s-settur tal-volontarjat jirreżisti dan l-attakk inġust fuqu u jeżiġi li l-Gvern jikkanċella dawn ir-regolamenti assurdi.

Fejn isir abbuż għandha tittieħed azzjoni xierqa, iżda mhux sew li kulħadd jiġi trattat ta' suspettat .

Dawk l-organizzazzjonijiet li jixtiequ aktar informazzjoni dwar dan is-suġġett, jistgħu jagħmlu kuntatt miegħi billi jibagħtu email fl-indirizz president@repubblika.org .

L-għaqdiet volontarji ta' pajjiżna jixirqilhom ferm aħjar minn hekk! .td_uid_3_6065d6dbb1d1e_rand.td-a-rec-img{text-align:left}.td_uid_3_6065d6dbb1d1e_rand.td-a-rec-img img{margin:0 auto 0 0}


press, news, Aħbarijiet, Lokali, Unjoni Ewropea

Ċittadini tal-Unjoni Ewropea, Żvizzeri, u dawk tal-pajjiżi membri fiż-żona ekonomika ewropea, l-EEA, li jgħixu Malta, kif ukoll il-membri tal-familja tagħhom li jeżerċitaw id-dritt ta' tal-moviment liberu, se jibdew jingħataw dokument ta' residenza ġdid li huwa aktar sigur.

Il-fażi tal-produzzjoni ta' din il-kard hi kompluta u l-Aġenzija Identity Malta se tintroduċi b'mod gradwali dan id-dokument ġdid.

Ħabbar dan is-Segretarju Parlamentari għaċ-Ċittadinanza u l-Komunitajiet Alex Muscat li spjega kif l-introduzzjoni ta' dan id-dokument il-ġdid isegwi t-tnedija tal-permess ta' residenza ġdid maħruġ lil ċittadini ta' pajjiżi terzi, s-sena li għaddiet u l-introduzzjoni riċenti tal-ġenerazzjoni l-ġdida tal-Karta tal-Identità u l-Passaport.

Fl-aħħar sena u nofs l-Aġenzija Identity Malta bidlet id-dokumenti ta' identità kollha biex tindirizza t-theddida tal-iffalsifikar tad-dokumenti u s-serq tal-identità.

Minbarra l-bidliet estetiċi li saru fid-dokument, il-karta l-ġdida tinkorpora fiha saffi ta' karatteristiċi ta' sigurtà sofistikati li jagħmluha diffiċli ħafna biex wieħed jiffalsifika d-dokument.

Id-dettalji personali tad-detentur huma mnaqqxa bil-laser fuq karta polycarbonate, u l-informazzjoni bijometrika titpoġġa b'mod sigur fuq ċippa contactless.

Barra minn hekk, il-kodiċi tal-pajjiż tal-istat membru li joħroġ id-dokument huma stampati fuq quddiem.

Il-karta l-ġdida se tkun qed tinħareġ għal applikazzjonijiet ġodda jew ta' dawk ta' tiġdid, filwaqt li dawk il-kards eżistenti li jinsabu fiċ-ċirkolazzjoni se jibqgħu validi sad-data ta' skadenza mniżżla fuq id-dokument.

Id-dokument ta' residenza ġdid huwa konformi mar-Regolament tal-UE 2019/1157, fejn l-istati membri huma mitluba li jibdew joħorġu dan id-dokument mit-2 ta' Awwissu 2021.

Hekk kif mitlub bil-liġi, dawk l-applikanti għal dan id-dokument iridu japplikaw wara tliet xhur ta' residenza, il-fatt li ma jkollhomx dan id-dokument ma jnaqqas xejn mid-drittijiet tagħhom skont il-moviment ħieles.

Il-karta tal-identità l-ġdida tibda tintuża Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6065cefd39907_rand.td-a-rec-img{text-align:left}.td_uid_3_6065cefd39907_rand.td-a-rec-img img{margin:0 auto 0 0}


"Kull bniedem hu fraġli u għandu d-dgħufija tiegħu, inkluż is-saċerdoti.

Kull bieqja ta' kull bniedem, ta' kull persuna, hija mxellfa," hekk sostna l-Arċisqof Charles J Scicluna fl-omelija waqt il- Quddiesa tal-Griżma bit-tberik taż-żjut.

Il-quddiesa f'Ħamis ix-Xirka filgħodu, saret fil-Katidral ta' San Pawl, l-Imdina u kienet ikkonċelebrata min-Nunzju Appostoliku ta' Malta l-Arċisqof Alessandro D'Errico, in-Nunzju Appostoliku għall-Etijopja u Djibouti l-Arċisqof Antoine Camilleri, l-Isqof Joseph Galea-Curmi u rappreżentenza ta' saċerdoti.

Knisja.mt Matul l-omelija l-Arċisqof ikkwota lill-Papa Franġisku li qal li "aħna għandna bżonn inħarsu anke lejn il-fraġilità tagħna bi ħlewwa" għax hekk ikollna wkoll il-qawwa, l-umiltà u l-kuraġġ inħarsu b'tenerezza lejn il-fraġilità ta' tant nies li Alla jlaqqagħna magħhom."

Hawn hu fakkar ukoll lis-saċerdoti li f'kull Ħamis ix-Xirka jġeddu l-wegħdiet tas-saċerdozju tagħhom sabiex ikunu preżenza ta' fejqan ma' kull persuna li jiltaqgħu magħha, b'mod speċjali waqt il-pandemija tal-coronavirus.

L-Arċisqof spjega "Aħna rridu nifhmu li fil-kuntest tal-pandemija li reġgħet laqgħtet it-tieni Għid in fila, aħna rridu nkunu preżenza ta' fejqan, il-Mulej jibagħatna ndewwu l-qalb miksura."

Qal li ta' min naħsbu kemm-il darba l-kliem u l-atteġġjament tagħna, x' rispons nfajru, li minflok idewwi l-qalb miksura, jiksirha iżjed u ta' min nifhmu b'liema kliem qegħdin inkellmu lill-poplu għażiż tagħna, b'liema mod qegħdin inwasslulu dak li suppost tkun aħbar tajba.

"Min jiltaqa' magħna jieħu qatgħa x'ħin jarana ġejjin jew jieħu r-ruħ?" staqsa l-Arċisqof. #td_uid_2_606612a91eded .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/04/01151427/CURIA_02-80x60.jpg) 0 0 no-repeat}#td_uid_2_606612a91eded .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/04/01151440/CURIA_03-80x60.jpg) 0 0 no-repeat} 1 minn 2

Knisja.mt Silta minn kanzunetta tal-kantawtur Leonard Cohen Waqt l-omelija l-Arċisqof Scicluna għamel referenza għal e-mail li rċieva fejn xi ħadd ikkwotalu silta minn kanzunetta tal-kantawtur Kanadiż Leonard Cohen, li kiteb il-kanzunetta Hallelujah li l-għarajjes iħobbuha ħafna u tismagħha fit-tiġijiet.

Cohen kiteb ukoll il-kanzunetta li jisimha Anthem bl-Arċisqof jgħid li din il-kanzunetta laqtitu ħafna.

Hawn hu semma' kif il-persuna li għaddietlu din l-email kien qed jiċċelebra żwieġ imma f'mument ta' diffikultà qallu: "Father, ħa naqsam miegħek dan ir-refrain ta' din il-kanzunetta li lili jagħtini kuraġġ anke fil-mumenti ta' diffikultà li għaddej minnhom:" Ring the bells that still can ring, Forget your perfect offering; There is a crack, a crack in everything.

It-tiġdid tal-wegħdiet tas-saċerdozju "Aħna llum qed inġeddu l-wegħdiet tas-saċerdozju tagħna.

Min jaf kemm kellna entużjażmu u idealiżmu dikinhar tal-ordinazzjoni tagħna.

Il-bieqja tagħna kienet għadha sħiħa, imma maż-żmien tixxellef, jekk ma tinkisirx ukoll, u mbagħad ikollna nippruvaw inwaħħluha kemm jista' jkun malajr," sostna l-Arċisqof li reġa' għamel referenza għall-kanzunetta ta' Cohen li jagħti messaġġ ta' tama: ħu paċenzja bik innifsek, tiskandalizzax bid-dgħufija tiegħek, bil-waqghat tiegħek.

Bħalma jgħid il-Papa Franġisku fl-ittra straordnarja Patris Corde, li"aħna għandna bżonn inħarsu anke lejn il-fraġilità tagħna b'tenerezza, bi ħlewwa" għax hekk ikollna wkoll il-qawwa, l-umiltà u l-kuraġġ inħarsu b'tenerezza lejn il-fraġilità ta' tant nies li Alla jlaqqagħna magħhom.

Illejla, fis-6pm, l-Arċisqof se jmexxi l‐quddiesa fl‐Ikla tal‐Mulej u wara ħin qasir ta' adorazzjoni quddiem l‐artal tar‐repożizzjoni, fil‐Katidral ta' San Pawl, l‐Imdina.

Funzjonijiet tal-Ġimgħa Mqaddsa, inkluż tal-Papa, isiru wkoll bil-lingwa tas-sinjali Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_4_606612a921420_rand.td-a-rec-img{text-align:left}.td_uid_4_606612a921420_rand.td-a-rec-img img{margin:0 auto 0 0}


Circolo San Giuseppe Filarmonika Sagra Familja .td_uid_2_6065f74e51d3c_rand.td-a-rec-img{text-align:left}.td_uid_2_6065f74e51d3c_rand.td-a-rec-img img{margin:0 auto 0 0} Fil-Kalkara llum se jsir mument ta' talb u tberik quddiem il-kurċifiss li jinsab fil-pjazza ta' quddiem is-sede ta' Circolo San Giuseppe tas-Soċjetà Filarmonika tas-Sagra Familja.

Dan il-mument ta' talb se jkun qiegħed isir għall-ħabta tad-9.30pm.

L-istatwa ta' Kristu Msallab saret mill-artist James Azzopardi filwaqt li l-kumplament tal-armar u d-dekorazzjonijiet saru mill-membri tal-Għaqda tal-Armar Ġilju ta' Lulju tal-istess soċjetà.

Dan is-salib sar fuq inizjattiva tas-soċjetà Circolo San Giuseppe Filarmonika Sagra Familja.

Circolo San Giuseppe Filarmonika Sagra Familja Il-messaġġ wara dan il-kurċifiss huwa dak ta' Tama kemm fil-problemi tal-ħajja kif ukoll f'dawn iż-żminijiet ta' pandemija.

Il-grupp spjega li minkejja li l-każini magħluqin u l-kuntatt bejn il-membri huwa nieqes ħlief għall-kuntatt virtwali, xorta nstab mezz biex jiġi organizzat dan il-proġett u jasal għand in-nies.

Kull min jixtieq isegwi dan il-mument ta' talb li huwa miftuħ għall-pubbliku jista' jsegwi fuq il-paġna ta' Facebook tas-Soċjetà.

Circolo San Giuseppe Filarmonika Sagra Familja Illum ukoll, fil-Fgura se tkun qiegħda ssir mixegħla fi triq prinċipali tal-Fgura.

Ritratti: Mixegħla kbira tul it-triq prinċipali tal-Fgura, f'Ħamis ix-Xirka .td_uid_3_6065f74e51fc9_rand.td-a-rec-img{text-align:left}.td_uid_3_6065f74e51fc9_rand.td-a-rec-img img{margin:0 auto 0 0}